Tegeltija: Predsjedništvo nema saglasnost o pojedinim stavkama u budžetu - RTV Doboj\nPredsjedavajući Savjeta ministara Zoran Tegeltija rekao je da je uvjeren da problem u vezi sa utvrđivanjem prijedloga budžeta BiH za ovu godinu nije u neodržavanju sjednica Predsjedništva BiH, nego u nepostojanju saglasnosti njegovih članova o pojedinim pozicijama u budžetu.\nKonstatujući da ne može za sve biti kriv predsjedavajući Predsjedništva BiH Milorad Dodik, pa i za zakazivanje sjednice Predsjedništva, Tegeltija je rekao da nema zvanične informacije iz ove institucije šta je sporno u vezi sa utvrđivanjem prijedloga budžeta.\nOn je podsjetio da je Predsjedništvo BiH vrlo brzo Savjetu ministara vratilo prvu verziju prijedloga budžeta BiH za ovu godinu tražeći da se predvide sredstva za podršku oporavku od pandemije virusa korona i sa koje pozicije to da se uradi.\n– Savjet ministara je to odmah uradio i odmah uputio u Predsjedništvo, koje je zvanični predlagač budžeta – naveo je Tegeltija na konferenciji za novinare u Sarajevu.\nOn je precizirao da su sada otvorene neke druge teme, poput priče o platama, ali da niko ne želi zvanično da saopšti šta je sporno.\n– Kakvu god Predsjedništvo da donese odluku, mi ćemo je ispoštovati – zaključio je Tegeltija.\nKada je riječ o utvrđenom Prijedlogu izmjena i dopuna Zakona o Viskom sudskom i tužilačkom savjetu /VSTS/ BiH, Tegeltija je ponovio da je ključno pitanje predviđeno uspostavljanje jedinice za integritet, koja bi provjeravala i dokazivala navode iz prijava nosilaca sudskih i tužilačkih funkcija o imovini.\n– Nije sporna jedinica za integritet, da li postoji sklad između imovine i prihoda, ali to treba prepustiti postojećim institucijama – rekao je Tegeltija.\nPredsjedavajući Savjeta ministara ponovio je svoje uvjerenje da će u Parlamentarnoj skupštini ovaj problem biti riješen, posebno imajući u vidu da ni VSTS-u nije jasno kako bi radio ovaj posao.\nTegeltija je naveo da su međunarodni predstavnici izvršili pritisak u vezi sa ovim pitanjem, kao da žele da nešto bude napisano kao neko poboljšanje, a da ni sami nisu svjesni kako to da se sprovede, ne ugrožavajući integritet ljudi koji su predmet provjere.\nOn je podsjetio da je danas u Narodnoj skupštini Republike Srpske razmatran zakon o ispitivanju porijekla imovine, koji predviđa u određenom vremenskom roku formiranje unutar Poreske uprave odjeljenja koje bi se bavilo tim pitanjem.\nOdgovarajući na novinarsko pitanje o nacionalnom disbalansu na čelnim pozicijama u pravosudnim institucijama BiH, Tegeltija je ocijenio da taj problem treba da bude riješen zakonskim setom koji će se baviti pravosuđem, pa i kadrovskim pitanjima.\n– Sektor bezbjednosti u BiH čini šest institucija, za koje je jasno usaglašeno koje pozicije pripadaju kom narodu i u kom roku se one mogu rotirati – rekao je Tegeltija, konstatujući da je u bezbjednosnom sektoru na taj način obezbijeđena pravilna zastupljenost svih naroda na čelnim pozicijama.\nOn je istakao da takva spremnost ne postoji u institucijama pravosuđa, te da ne postoje ni zakonski mehanizmi za kontrolu, zbog čega dolazi do disbalansa pa su na rukovodećim pozicijama dvije ili tri osobe iz jednog naroda, dok drugi nema nijednu poziciju.\n– Nadam se da će se o tome voditi računa kada budemo spremni za cjelovitu reformu pravosuđa – rekao je Tegeltija i dodao da, ne osporavajući profesionalne kvalitete ljudi koji su sada na rukovodećim pravosudnim funkcijama, nije dobro da se neki narod osjeća ugroženim.\nKada je riječ o procesu pridruživanja zemalja zapadnog Balkana EU, Tegeltija je podsjetio da je u posljednje vrijeme bilo nekoliko sastanaka u vezi sa ovim pitanjem i da je zajedničko stanovište svih koji predstavljaju zemlje regiona to da članice EU ne valorizuju dovoljno postignute rezultate bez obzira da li se radi o Albaniji, BiH ili Srbiji, koja čini velike korake.\nPrema njegovim riječima, uvijek se traži neki novi uslov za već dobijeni status.\n– Za BiH su u novembru evropski komesari rekli da su tri zakonska rješenja uslov za dobijanje kandidatskog statusa, a u januaru je već stigao i četvrti uslov – Izborni zakon – rekao je Tegeltija.\nOn je naveo da postoji veliki broj članica EU koje su spremne da prihvatite zemlje zapadnog Balkana i blagonaklono gledaju na proširenje, ali da postoje i one koje ne pokazuju spremnost.\n– Smatram da trebamo sprovoditi reforme koje su nama potrebne, ne zbog EU, nego nas, sve ono što uradimo i poboljšamo rad naših institucija je u našem interesu, a kandidatski status, članstvo, doći će jednog dana – poručio je Tegeltija.\nOd sutrašnjeg glasanja Evropskog parlamenta o amandmanima i izvještaju o napretku BiH na putu pristupanja EU Tegeltija očekuje da će odražavati ono što je navedeno u izvještaju Evropske komisije.\n– Mislim da Evropska komisija ima dovoljno argumenata da prihvati da je BiH ispunila dovoljan broj kredibilnih mjera i da dodijeli BiH status kandidata. Status kandidata sa stanovišta građana neće ništa ozbiljno promijeniti, ali će biti stepenica u sticanju statusa kandidata – zaključio je Tegeltija.


BalkanMagazin :: Saradnja radi razvoja\npetak, 05. jul 2013 17:40\nStručni žiri u kome su bili predstavnici lokalnih samouprava na čijoj terotiriji Naftna industrija Srbije posluje i predstavnici ove kompanije je izabrao 145 projekata iz oblasti sporta, kulture, ekologije, nauke i humanitarnih delatnosti koji su pristigli na javni konkurs u okviru NIS-ovog programa društvene odgovornosti „Saradnja radi razvoja“.\nNa konkurs su se prijavila udruženja građana i druge neprofitne ustanove iz deset gradova sa kojima NIS ima sporazume o saradnji: Novi Sad, Niš, Pančevo, Zrenjanin, Kikinda, Novi Bečej, Žitište, Kanjiža, Srbobran i prvi put ove godine grad Čačak. Za projekte kojima su pobedili na konkursu je u ovoj godini NIS izdvojio 88 miliona dinara, navedeno je u saopštenju NIS-a.\nSamo neki od projekata koji će biti realizovani u okviru podrške razvoju lokale zajednice su: „Jazz do it 2013!“ i „Urban fest 2013“ u Nišu, „EXIT“ i filmski festival „Cinema City“ u Novom Sadu, „Mamutfest“ u Kikindi, „Pančevački džez festival“ i Festival i sajam ekologije „Green days“ u Pančevu, „Velikogospojinski dani“ u Novom Bečeju. Takođe, projekti koji su izabrani na javnom konkursu su izrada vertikalnog vetrogeneratora u Pančevu, zvučna biblioteka za slepe u Nišu i Novom Sadu, ozelenjavanje krova škole u Novom Sadu, restauracija pozorišne sale u Zrenjaninu.\nInače, na ovogodišnji konkurs pristiglo je čak 655 prijava, a konačni rezultati objavljeni su na sajtu www.nis.rs/konkurs, kao i na sajtovima lokalnih zajednica.\nZa razliku od prethodne godine, kada je lokalna zajednica definisala polovinu projekata, dok je 50 odsto birano putem javnog konkursa, od ove godine se 100 odsto projekata bira na javnom konkursu.\nVizija održivog razvoja NIS-a podrazumeva biznis koji je odgovoran prema lokalnim zajednicama u kojima kompanija posluje i zato se program društvene odgovornosti „Saradnja radi razvoja“ sprovodi već petu godinu zaredom. Broj lokalnih samouprava koje učestvuju se povećava iz godine u godini kao i broj prijavljenih projekta i iznos dodeljenih sredstava.


Četvrtak, 31. mart 2011.\nDevetnaesta sednica Odbora za odnose sa Srbima izvan Srbije\nOdbor za odnose sa Srbima izvan Srbije održao je 31. marta 2011. godine Devetnaestu sednicu. Sednici je predsedavao predsednik Odbora Branimir Đokić.\nSedamnaesta sednica Odbora za odnose sa Srbima izvan Srbije\nOdbor za odnose sa Srbima izvan Srbije održao je 27. decembra 2010. godine Sedamnaestu sednicu. Sednici je predsedavao predsednik Odbora Branimir Đokić, a sednici je prisustvovao i državni sekretar u Ministarstvu za dijasporu Miodrag Jakšić.\nČetvrtak, 9. decembar 2010.\nŠesnaesta sednica Odbora za odnose sa Srbima izvan Srbije\nOdbor za odnose sa Srbima izvan Srbije održao je 9. decembra 2010. godine Šesnaestu sednicu. Sednici je predsedavao predsednik Odbora Branimir Đokić, a sednici su prisustvovali državni sekretar Ministarstva za dijasporu Miodrag Jakšić i pomoćnik ministra Vukman Krivokuća sa saradnicima.\nPetak, 16. jul 2010.\nPetnaesta sednica Odbora za odnose sa Srbima izvan Srbije\nOdbor za odnose sa Srbima izvan Srbije održao je 15. jula 2010. godine Petnaestu sednicu. Sednici je predsedavao predsednik Odbora Branimir Đokić, a sednici su prisustvovali državni sekretari Ministarstva za dijasporu Miodrag Jakšić i Predrag Tojić i šef kabineta Lidija Dimitrijević, kao i članovi delegacije Srpske zajednice u Makedoniji.\nPrva sednica Radne grupe za izradu teksta nacrta zakona o Matici iseljenika Srbije održana je 7. juna.\nSreda, 19. maj 2010.\nDruga sednica Podoodbora za ekonomska pitanja dijaspore\nDruga sednica Pododbora za ekonomska pitanja dijaspore, održana je 19. maja 2010. godine. Sednici je predsedavao predsednik Pododbora Milorad Buha.\nDruga sednica Podoodbora za statusna pitanja dijaspore\nDruga sednica Pododbora za statusna pitanja dijaspore, održana je 19. maja 2010. godine. Sednici je predsedavao predsednik Pododbora dr Janko Veselinović.\nČetrnaesta sednica Odbora za odnose sa Srbima izvan Srbije\nČlanovi Odbora za odnose sa Srbima izvan Srbije su, na sednici održanoj 16. marta, razgovarali sa članovima delegacije Srpskog Nacionalnog Savjeta u Crnoj Gori, koji su ih informisali o položaju srpskog naroda u Crnoj Gori.


Svake godine se uoči početka Novogodišnjeg turnira u malom nogometu, dosta priča o tome koje ekipe su najbolje, ko bi mogao biti pobjednik, koji će to sve igrači nastupiti i u kojim timovima. Ekipe učesnice kao i obično malo prikrivaju svoje sastave, na što naravno imaju i puno pravo sve dok turnir ne startuje, ali teško je sve i sakriti. Postoje ekipe za koje se već sada zna da su vrlo kvalitetne i da bi mogle otići do samog kraja, dok uvijek postoje i ona potencijalna iznenađenja, kao što je to recimo prošle godine bila simpatična ekipa „Sofić Buturović polje“, predvođena omalenim Enesom Crnalićem, koja je osvojila treće mjesto, te pobrala velike simpatije pubilike i osvojila specijalnu nagradu „Memorijal Midhat Ahić“. Prošlogodišnji finalisti žele ponoviti taj uspjeh i to ne kriju, a sastavi koje imaju im daju puno pravo za optimizam. „Sas Tehnic“(prošlogodišnji pobjednik pod nazivom „Kladionice Remy Bh-Play“), kao i svake godine dolazi u sastavu prepunom sjajnih igrača, pa bi tu između ostalih trebali biti Harba, Mulahmetović, ali vjerovatno i Hota, te Zeba. Vice-prvaci, „Doktori Čarobnjaci“, će pokušati napraviti korak više uz Svraku, Novoselca, Vršajevića, te domaću zvijezdu Belmina Vilu, ali i još niz kvalitetnih igrača.\nU najuži krug favorita svakako spada i ekipa „Semko Mali Raj“ za koju će nastupiti lokalni majstori Adnan Hodžić, Muamer Sadiković, Amir Bekan i drugi., ali i tradicionalno dobra ekipa „Bios“, zatim „Špar-Merc“ sa majstorima malog nogometa iz Kiseljaka, „Sarajevo Osiguranje“ sa Šabićem i Galićem, te „Ekosirovina“ sa Ervinom Šetom, Vedadom i Idrizom Džafićem. Nikako se se ne smiju potcijeniti ni ekipe „Zanatlija Mesnica Ajdin“ sa Canom i Čakićem, pa zatim disciplinovana ekipa „Škole fudbala Moštre Fondacija Lider“, „AM-Company“ i „Prevent“ sa Mahirom Bajrićem na čelu. NK“Bosna“ će imati jednu mladu poletnu ekipu, uvijek spremnu da iznenadi, a u tu kategoriju spadaju i visočki općinski ligaši NK“Moštre“, NK“Kralupi“, te FK“Sloboda“ iz Vratnice koja je i prošle godine prošla grupnu fazu, ali i FK“Gračanica“ koja će sigurno imati frenetičnu podršku s tribina u svakoj utakmici. Za kraj smo ostavili najveće nepoznanice turnira, što ne znači da, već stalni učesnik „Caffe Mistik“ iz Ilijaša i debitantske ekipe „H.O Šišija“ i „Burch University“, ne mogu napraviti dobar rezultat i sve iznenaditi.\nOvo je naravno samo kratki osvrt i prognoza prema onome što se otprilike zna, ali biće tu sigurno još iznenađenja i sjajnih igrača u svim timovima, tako da pravu sliku možete dobiti tek od srijede kada dođete na deveto izdanje Novogodišnjeg turnira u malom nogometu-Memorijal Midhat Ahić, koji se igra u KSC“Mladost“ sve do nedjelje. Još jednom napominjemo da unošenje bilo kakvih napitaka u bocama neće biti dozvoljeno, jer iste možete kupiti i u dvorani po popularnim cijenama, ali u ambalaži prikladnoj za ovaj događaj.


vojna parada - Sputnjik Srbija\nVojna parada u Moskvi posvećena 76. godišnjici pobede u Drugom svetskom ratu je i ove godine oduševila svet. Izdvajamo neke od spektakularnih prizora sa parade.\nKremlj: Aviacioni deo parade može biti korigovan zbog vremenskih uslova\nPortparol Kremlja Dmitrij Peskov izjavio je da avijacioni deo vojne parade povodom Dana pobede u Drugom svetskom ratu, koja će biti održana sutra u Moskvi, može biti korigovan zbog vremenskih uslova.\nAzerbejdžan organizuje vojnu paradu - stiže i Erdogan\nPredsednik Turske Redžep Tajip Erdogan doputovaće u Azerbejdžan kako bi učestvovao u vojnoj paradi u Bakuu koja je zakazana za 8. decembar, saopštio je Sputnjiku diplomatski izvor iz Bakua.\nOperacija moskovskog garnizona: Legendarna parada koja je promenila tok istorije /video/\nPre 79. godina na Crvenom trgu u Moskvi je održana legendarna vojna parada, koja se još naziva „Operacija snaga moskovskog garnizona“.\nPeskov građanima: Uživajte u gledanju parade kod kuće, biće to remek-delo\nParada pobede, koja će biti održana 24. juna u Moskvi, moći će komforno da se gleda putem televizije, biće to živopisan prenos koji organizuje ogroman tim stručnjaka, izjavio je portparol Kremlja Dmitrij Peskov i dodao da je parada „maltene remek-delo svaki put“.\nU vazdušnom delu Glavne vojne pomorske parade u Sankt Peterburgu, koja će biti održana 26. jula u čast obeležavanja 75. godišnjice pobede u Drugom svetskom ratu, biće predstavljeni protivpodmornički avioni-amfibije Be-200 „Altair“, izjavio je ruski ministar odbrane Sergej Šojgu, prenosi televizija „Zvezda“.\nPutin i Lukašenko razgovarali o proslavi Dana pobede\nPredsednici Rusije i Belorusije, Vladimir Putin i Aleksandar Lukašenko, obavili su telefonski razgovor i tom prilikom razgovarali o bilateralnim odnosima, saradnji u okviru integracionih struktura, a takođe i o paradi povodom 75. godišnjice pobede u Drugom svetskom ratu.\nRuski supertenk „Armata“ krenuo na pripreme za paradu u Moskvi /video/\nViše od 30 jedinica modernih oklopnih vozila, uključujući borbene tenkove T-14 „Armata“ i T-90M „Proboj“ krenulo je u Alabino u blizini Moskve, gde će se pripremati za jubilarnu Paradu pobede na Crvenom trgu, saopšteno je u Odeljenju za informacije i masovne komunikacije Ministarstva odbrane Rusije.\nProrok: Jasna poruka Kine celom svetu — Branićemo se! (video)\nU Pekingu je održana impresivna vojna parada povodom 70 godina od osnivanja Narodne Republike Kine. Kakva je simbolika tog događaja, na kome je prikazano i oružje koje je svet prvi put video?\nGorbačov uprkos starosti prisustvovao vojnoj paradi na Crvenom trgu\nNekadašnji predsednik Sovjetskog Saveza Mihail Gorbačov, uprkos starosti, prisustvovao je vojnoj paradi na Crvenom trgu povodom Dana pobede nad fašističkom Nemačkom.\nParadna formacija ruske avijacije nad Sankt Peterburgom\nPovodom obeležavanja Dana pobede iznad Sankt Peterburga u paradnoj formaciji avijacije učestvovali su lovci, teški helikopteri Mi-26 i Mi-28, transportni avioni, bombarderi Su-24, prenosi televizija „Zvezda“.\nNa 74. godišnjicu kapitulacije nacističke Nemačke u Drugom svetskom ratu, u Moskvi je održana velika vojna parada. Crvenim trgom je prošlo više od 13 hiljada vojnika i 132 jedinice tehnike, dok je vazdušna manifestacija otkazana zbog oblačnosti.


Novi Aerosmith sledeće godine | Boom93\nAmerička hard rok grupa Aerosmith snimiće novi album 2011. godine, rekao je bubnjar Džoi Krejmer.\n"Da, snimićemo novi album. To će biti nešto veoma posebno. Naša sudbina je da snimimo novu ploču u predstojećih godinu dana", naveo je Krejmer. "Biće to pravi album ‘stare škole’, urađen na stari način – sa celim bendom u istoj prostoriji i biće fantastično", naveo je bubnjar. Krejmer je rekao da će Aerosmith, uprkos krizi koja je ove godine umalo dovela do raspada grupe, nastaviti da postoji sve dok neki od članova ne umre. "Jedna od stvari zbog kojih je dobro biti u ovoj grupi jeste to što nikada ne znate šta će se sledeće dogoditi", ocenio je muzičar. "U ovom trenutku, jedino bi nečija smrt mogla da nas zaustavi. Već smo prošli kroz mnogo toga i odoleli smo vremenu", zaključio je on.\nPoslednji, 14. po redu studijski album "Honkin’ on Bobo" bend je objavio 2004. godine.\nŠta dobije kada se spoje Gorillaz i „Pepersi“?


Klikni realno i Instagram bezbedni ram na 48. Gitarijadi – Timočki Omladinski Centar\nKlikni realno i Instagram bezbedni ram na 48. Gitarijadi\navgust 5, 2014 Vuk Ninić TOC\nTimočki omladinski centar kao servis mladih i za mlade i dalje svoje aktivnosti usmerava na edukaciju i brigu o bezbednosti mladih na Internetu, ovaj put kroz projekat Klikni realno.\nU toku protekle, 48. Gitarijade, volonteri TOC-a, CAZAS-a i Omladine JAZAS-a Požarevac i Zaječar relizovali su jednu od aktivnosti ovog projekta. Naime oni su na nekoliko punktova u Zaječaru, ali i samom prostoru Gitarijade, Kraljevici, razgovarali sa posetiocima Gitarijade i građanima Zaječara, o tome da li znaju kako da budu bezbedni dok koriste Internet. Volonteri su razgovore učinili zanimljivijim jer su svim mladim ljudima koji su želeli da pričaju sa njima na ovu temu, omogućili fotografisanje u našem Instagram bezbednom ramu, na kome su se nalazili tagovima koji vam mogu dati odgovore kako biti bezbedan i realan na Interentu, te kako reći NE mržnji i u virtuelnom i u realnom svetu. Kao zahvalnost za to što su pristali da razgovaraju o ovoj bitnoj temi koja pogađa sve mlade, ali i ostale naše sugrađane, posetioci Gitarijade i našeg štanda dobili su i promo materijal ovog projekta u vidu bedževe i flajera.\nKroz projekat Klikni realno, mladi uzrasta 15 do 17 godina, iz četiri grada Timočke krajine (Zaječara, Kladova, Negotina, Boljevca) imaće priliku da prođu petodnevnu obuku za vršnjačke edukatore o bezbenom ponašanju na Internetu. S obzirom da mladi možda i najveći deo svog slobodnog vremena provode na Internetu i društvenim mrežama, ali sve češće koriste ovu globlanu mrežu i u edukativne svrhe, odnosno kao dodatno pomagalo u toku svog školovanja, neophodno je skrenuti im pažnju na to sa čime sve tu mogu da se sretnu.\nTOC-ov tim trenera ima za cilj da prenese svoje znanje mladima, koji će nakon ovog treninga kroz vršnjačke edukacije u svojim školama naučiti svoje drugare kako što bezbednije da provode vreme na Internetu.\nNakon obuke kroz ovaj projekat očekuje nas još promotivnih aktivnosti u toku kojima ćemo skretati pažnju mladima, ali i deci i njihovim roditeljima kako da svi zajedno što relanije i bezbednije klikćemo.\nTimočki omladinski centar ovaj projekat realizuje uz finansijsku podršku Ministarstva trgovine, turizma i telekomunikacija Republike Srbije.\nFotografije sa naše promotivne aktivnosti realizovane u toku 48. Gitarijade, možete naći na facebook stranici Timočkog omladinskog centra.\nbezbednost, gitarijada, Instagram, internet, klikni bezbedno, klikni realno, Ministarstvo trgovine turizma i telekomunikacija, mladi, MTTT, ne mržnji, no hate speech, srbija, timočki omladinski centar, TOC, Zaječar


Polovni Lintec transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Lintec\nPolovna Lintec transportna vozila na prodaju\nOvo su rezultati pretrage polovnih Lintec transportna vozila mašina koje su za prodaju. Lintec transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Lintec transportna vozila u Brend sekciji.\nOvde je kompletna lista polovnih Lintec transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Lintec transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Lintec transportna vozila koje Vas interesuju.


Vesti online / Vesti / Srbija / Balkanske ucene: Kako EU reaguje na projekat "velike Albanije"?\nBalkanske ucene: Kako EU reaguje na projekat "velike Albanije"?\nEvropa ćuti na "albanski san": Hoće li biti "velike Albanije"?\nEvropski komesar za pregovore o proširenju Johanes Han kaže da je razočaran zbog zapaljivih izjava pojedinih lidera na Zapadnom Balkanu. Hanova ocena, ali i upozorenje, jeste da se takve izjave lako mogu obiti o glavu onima koji ih izgovaraju.\n- Želim da izrazim svoje razočarenje, čak i iznerviranost, zbog zapaljivih izjava pojedinih lidera u regionu. Takve poruke koje mogu da se shvate kao mešanje u unutrašnja pitanja susednih zemalja i prizivaju na menjanje granica nisu prihvatljive i više su nego kontraproduktivne - poručio je evropski komesar nadležan za proširenje i zemlje koje se nalaze na putu integracija u Evropsku uniju.\nJedino se Han oglasio\nTa izjava Johanesa Hana, prva je konkretna poruka Unije na sinhronizovane najave albanskih lidera koji su prošle nedelje, počev od Tirane, preko Prištine, do Bujanovca, podsećali na ideju o stvaranju Velike Albanije.\nIako je u svom intervjuu premijer Albanije Edi Rama jasno naveo da "ujedinjenje Kosova i Albanije nije nešto što on priželjkuje", u Srbiji se, selektivno, čuo samo deo u kome Rama govori o mogućnosti takvog ujedinjena. To je izazvalo lavinu alarmantnih komentara zvaničnog Beograda, počev od toga da je u pitanju "najveća pretnja za mir i stabilnost regiona", pa do najava mogućeg "novog rata na Balkanu" koji će uključiti i Crnu Goru i Makedoniju. Istovremeno, u Podgorici i Skoplju su gotovo ignorisali tu situaciju.\nRazgovor sa Hanom u Briselu bio je dovoljan da i šef diplomatije Srbije Ivica Dačić "spusti loptu" i "evropski" sagleda situaciju.\n- Balkanu su potrebni zajednički interesi, a ne povratak u prošlost, izazivanje sukoba i pretnje miru i stabilnosti - poručio je Dačić.\nIpak, on nije izostavio da napomene da "i političari iz Srbije mogu da govore o ideji da svi Srbi žive u jednoj državi i da se to odnosi na Republiku Srpsku i Srbe u Hrvatskoj i Crnoj Gori", ali i da doda da to "ne bi vodilo putem napred, nego u prošlost".\nBalkanske krize i evropski zadaci\nI dok šef diplomatije Srbije broji nova poglavlja u pregovorima Srbije i Evropske unije i govori o "dobroj dinamici" tog procesa, albanski premijer Edi Rama ocenjuje da su otvorena vrata EU jedini način da Zapadni Balkan ostane u "mirnom i kooperativnom" stanju. U suprotnom, Rama upozorava da EU čeka "noćna mora" koju će napraviti Balkan ako "poludi". Ramino podsećanje na već viđeni "balkanski scenario" zapravo je politički pritisak upućena direktno, ako ne i isključivo, na adresu Brisela.\nČinjenica je da Albanija već dugo stagnira na svom putu evrointegracija: pet godina je čekala na status kandidata koji je, posle zahteva koji je podnela 2009, dobila tek 2014. godine. Do današnjeg dana, Tirana nije otvorila nijedno pregovaračko poglavlje u pristupnim pregovorima sa Unijom. Uslov EU, na prvom mestu Nemačke, za početak pristupnih pregovora sa Albanijom, jeste napredak u oblasti vladavine prava u toj zemlji. Postojeća lista domaćih zadataka Tirane je i duga i zahtevna - počev od reforme pravosuđa, javne uprave i izbornog sistema, pa do suzbijanja korupcije i borbe protiv organizovanog kriminala.\nI to što je kosovski premijer Hašim Tači gotovo sinhronizovano ponovio Ramino "upozorenje" Evropskoj uniji, takođe ne čudi poznavaoce često krivudavih puteva evrointegracija Zapadnog Balkana. Kosovo je stupanjem na snagu Sporazuma o stabilizaciji i asocijaciji zapravo došlo do kraja svog trenutnog evrointegracionog puta. Za svaki sledeći korak Kosova ka EU biće neophodan konsenzus svih zemalja-članica o statusu Kosova kao nezavisne države. Takvog konsenzusa nema i pitanje je da li će i kada biti postignut.\nInteresantna je i činjenica da u zvaničnim briselskim dokumentima sve države Zapadnog Balkana imaju "perspektivu evropske integracije" (što podrazumeva i članstvo u EU), dok se za Kosovo navodi samo "evropska perspektiva", kao šira i nedefinisana kategorija. U datim okolnostima već se pojavio i problem oko dovoljnog podsticaja za dalju konstruktivnu saradnju Prištine u okviru Briselskog dijaloga. Zato ne čudi što je kosovski premijer pokušao da "uhvati isti voz" kojim albanski premijer pokušava da brže stigne do EU.\nDruga stvar koje se mora uzeti u obzir jeste da gotovo svaki put kada se na Balkanu susretnemo sa učestalim, a inače poznatim folklorom zapaljivih izjava, to znači da su negde izbori blizu i da se nacionalistička retorika koristi u domaće svrhe skupljanja glasova ili zamagljivanja važnijih problema. Činjenica je da će se u Albaniji parlamentarni izbori održati sredinom juna, a da se i Kosovo nalazi pred vanrednim parlamentarnim izborima, zbog sve izvesnijeg razlaza vladajuće koalicije.\nSpuštanje lopte: Ivica Dačić i Johanes Han\nVečito balkansko pitanje: Ko je kriv?\nKomesar EU Johanes Han odbija mogućnost bilo kakvog političkog pritiska sa Zapadnog Balkana na Brisel, upozoravajući da se takvo ponašanje može vratiti kao bumerang. Umesto na zapaljivu retoriku, EU poziva sve u regionu da energiju koriste u cilju reformi i saradnje koje jedine mogu Zapadni Balkan voditi napred.\nEvropska unija ipak nosi svoj deo krivice zbog ovakvog stanja i ponašanja u svom "balkanskom dvorištu". Ona je na sebe odavno preuzela roditeljsku obavezu posrednika i naučila zemlje regiona da će Brisel da odgovori, presudi i nađe rešenje za večita balkanska pitanja – ko je kriv?\nMeđutim, čak i nedavna obnova fokusa EU na Zapadni Balkan kao da je imala i negativan uticaj u regionu. Pošto su se dugo žalile da ih je Unija stavila u drugi plan, zemlje regiona su se, zbog povišenih tenzija - prvenstveno zbog situacije u Makedoniji, ali i zbog zatezanja odnosa Beograd i Prištine - ponovo našle u fokusu Brisela.\nNažalost, primer pretnje po stabilnost i bezbednost Zapadnog Balkana pokazao se kao nešto na šta EU mora da reaguje. I sada, s većim ili manjim razlogom, to postaje način ponašanja na relaciji Zapadni Balkan - Evropska unija. Ono što najviše zabrinjava jeste činjenica da je i posle dve decenije od krvavih sukoba na Balkanu, pitanje mira i stabilnosti i dalje primarno u odnosu na bolji život ljudi.\nOdlazak Unmika bio bi najveća...\nKome sve ide novac od đačkih putovanja i kako...\nKako sačuvati kosu od hladnoće?\nOpraštanje od žrtava tragedije u Kerču (VIDEO)


Nema interesovanja za direktan platni promet – Nadlanu.com\nNema interesovanja za direktan platni promet\nBEOGRAD/PODGORICA, 26. marta 2011. (Beta) – Centralne banke Srbije i Crne Gore saopštile su da su još pre više od tri godine ispunjeni svi uslovi da se izmedju dve države uspostavi direktan platni promet, ali da poslovne banke iz Crne Gore za to ne pokazuju interesovanje.\nIz Narodne banke Srbije (NBS) je agenciji Beta saopšteno da do sada nijedna banka iz Crne Gore nije pokazala interesovanje da se uključi u kliring medjunarodnih plaćanja na osnovu Sporazuma o kliringu koji su još 2007. godine potpisale CB Bosne i Hercegovine, NBS i CB Crne Gore, sa ciljem da se omogući brz, efikasniji i jeftiniji platni promet sa inostranstvom.\nIz Centralne banke Crne Gore saopšteno je da su dve banke potpisale ugovore, ali da to ne znači da su uključene u medjunarodni kliring plaćanja.\nTrenutno, u medjunarodnom plaćanju, učestvuju 24 banke i to 19 iz Srbije i pet banaka iz BiH. Platni promet izmedju Srbije i Crne Gore tako se još obavlja preko inokorespondentnih banaka, gde je provizija znatno veća, a najčešće treba i više od dva dana da novac legne na račun.


Predstavljanje portala mojauprava.rs – Moja uprava\nPredstavljanje portala mojauprava.rs\nHomePredstavljanje portala mojauprava.rs\nU četvrtak, 20. aprila 2017, Evropski pokret u Srbije započinje kampanju “JA u centru pažnje” koja treba da prikupi mišljenja građana i građanki Srbije o kvalitetu javnih usluga. Tokom kampanje, u narednim mesecima prikupljaće se iskustva građana sa javnim uslugama u tri oblasti – u primarnoj zdravstvenoj zaštiti, kod izdavanje ličnih dokumenata i upisa u vrtiće , predškolske ustanove i osnovne škole.\nNa konferenciji za novinare, Evropski pokret u Srbiji i Centar za evropske politike predstaviće preliminarne rezultate istraživanja javnog mnjenja o zadovoljstvu javnim uslugama i omogućiti diskusiju o nalazima sa predstavnicima ministarstava zdravlja i unutrašnjih poslova.\nKampanja je deo projekta Partnerstvom do dobre JAvne uprave koji ima cilj poboljšanje kvaliteta javnih usluga u Srbiji finansiranih novcem poreskih obveznika. Projekat realizuje Evropski pokret u Srbiji, a finansiran je iz sredstava Američke agencije za međunarodni razvoj USAID.\nApr 20 @ 01:00 pm\ndobra uprava, ja u centru paznje, moja uprava, partnerstvom do dobre javne uprave, reforma drzavne uprave, usaid\nOkrugli sto Usluge u oblasti primarne zdravstvene zaštite – olakšavanje pristupa marginalizovanim grupama


Banke će moći da podignu osnivački kapital | Ekonomist\nby Redakcija - 14/02/2019 0\nSve banke će moći da podignu osnivački kapital sa postojećih pet na 7,5 miliona eura, ukoliko bude usvojen Zakon o kreditnim institucijama koji je predložila Centralna banka Crne Gore, kazao je Pobjedi generalni sekretar Udruženja banaka Bratislav Pejaković.\nKapital banaka u našem sistemu se kreće od 7,9 do 115 miliona eura. Ti podaci ukazuju da je realna postavka kapitala od 7,5 miliona, kaže Pejaković i podsjeća da je osnivački kapital u Hrvatskoj 5,4 miliona eura.\nKapital banke predstavlja njenu osnovu za podršku klijentima, jer je postojećim propisima dozvoljeno da plasira do 25 odsto sopstvenih sredstava jednom licu ili grupi povezanih lica.\n“Solventnost je na nivou sistema 17,47 odsto, a zakonski minimum je deset odsto, što ukazuje na dobru kapitalizovanost, ali je zahtjev CBCG da se ona u kontinuitetu ojačava u zavisnosti od strategije i profila rizika sa kojim se susrijeću banke pojedinačno”, ističe Pejaković i naglašava da je solventnost ili ponderisane bilansne i vanbilansne pozicije u odnosu na kapital, pokazatelj koji ukazuje na stabilnost banke.\nSam iznos kapitala nije u fokusu supervizije ukoliko zadovoljava, a zakon nalaže da u osnivanju i tokom poslovanja ne smije da pada ispod propisanog nivoa.\n“Da ne bude nedoumica, garanciju stabilnosti sistema imamo kroz tretiranje kapitala, gdje banke kroz izdvajanje obavezne rezerve doprinose sigurnosti likvidnosti, ali na stabilnost utiče finansijska infrastuktura kao što je Fond za zaštitu depozita, a u skorijoj budućnosti i fond za sanaciju banaka, koje pune komercijalne banke”, pojašnjava on.\nPodsjeća da je obaveza za IBM u stečaju 22 miliona eura, a da je Fond raspolagao sa 145 miliona.\n“Ove cifre daju jasnu sliku. I CBCG je razmišljajući o jačanju sistema uvela mogućnost intervencije po potrebi u ojačavanju pozicije konkretne banke”, objašnjava generalni sekretar.\nOn ističe da nakon uvođenja privremene uprave u Atlas i IBM banci (7. decembra 2018) sve ključne bilansne pozicije na nivou sistema bilježe rast.\n“Depoziti u 13 preostalih banaka porasli su za 28 miliona eura, a likvidna aktiva za šest miliona. Ukoliko se izuzmu Atlas i IBM, koeficijent solventnosti na nivou sistema iznosi 17,47 odsto. Učešće loših kredita u 13 banaka je 5,44 odsto, dok je učešće kredita koji kasne sa otplatom preko 90 dana 3,09 odsto. Preliminarni podaci na kraju prošle godine ukazuju da će dobit banaka biti 47 miliona eura”, naveo je Pejaković.


Saradnja Crne Gore i Albanije – primjer za region\n/ Saradnja Crne Gore i Albanije – primjer za region\nUlcinj 20 februar 2012\nSali Berisha - Igor Lukšić\nZvaničnici u Podgorici i Tirani mogu biti zadovoljni: sve pretpostavke za razmah saradnje ove dvije susjedne države su već ispunjene. Politički odnosi su odlični, ekonomski se dnevno poboljšavaju, a granica se može prelaziti biometrijskom ličnom kartom.\nIzmeđu te dvije zemlje postoji čak i zajednički granični prelaz, što je jedinstven slučaj na Balkanu. Naime, uz podršku EU je u mjestu Sukobin, kod Ulcinja, (Muriqan u Albaniji) otvoren najmoderniji granični prelaz u regionu. U zajedničkoj zgradi smještene su carine i policije dvije države, što je znatno poboljšalo efikasnost u borbi protiv organizovanog kriminala. Albanija i Crna Gora imaju i zajedničke granične patrole, a funkcioneri dvije zemlje su krajem januara ove godine potpisali sporazum o otvaranju još jednog graničnog prelaza. Crnogorski premijer Igor Lukšić kaže da prostora za poboljšanje saradnje ima još dovoljno. „Jer, integracioni procesi se zasnivaju na regionalnoj saradnji, a regionalna saradnja se zasniva na dobrosusjedskim odnosima“, ističe on i dodaje da su manjine koje žive u ovim zemljama odličan most saradnje.\nIsti je stav njegovog kolege, predsjednika vlade Albanije Salji Beriše koji navodi da dvije zemlje na najbolji način trebaju iskoristiti ogromne zajedničke resurse i ljepote Skadarskog jezera, rijeke Bojane i masiv Prokletija. Ti „balkanski Alpi“ trebali bi,\nprema zamisli crnogorskih i albanskih funkcionera, postati park mira.\nStoga je već preduzeto niz koraka kako bi se realizovale ove ideje. Najdalje se odmaklo u proglašavanju Skadarskog jezera rezervatom biosfere, što će se obaviti tokom ove godine. „Na taj način to najveće jezero na Balkanu će biti stavljeno pod zaštitom UNESKO-a i imaće planetarnu vrijednost“, kaže čelnik ekološke organizacije „Zeleni korak“ Dželal Hodžić. On tvrdi da znatnu podršku realizaciji ovih projekata i poboljšanju sardnje pruža Evropska unija preko svojih IPA-fondova.\nPosebno se to odnosi na bolju saobraćajnu povezanost. To je tim značajnije ukoliko se zna da će preko Albanije i Kosova, kada se završi izgradnja autoputa od Prizrena do granice sa Srbijom, brže stizati od Podgorice do Beograda nego što je to sada moguće! Dvije vlade su, inače, dogovorile i uspostavljanje brodske linije na Skadarskom jezeru između Virpazara i Skadra, te realizaciju niza projekata iz oblasti nautičkog, lovnog i sportsko-rekreativnog turizma.\nInteresantno je, možda, istaći da su gosti Albanije na petom mjestu po ukupnom broju dolazaka u turističkim mjestima Crne Gore, ali i da građani Crne Gore sve češće borave u Albaniji. U toj zemlji su, inače, cijene prehrambenih proizvoda znatno jeftinije nego u Crnoj Gori, pa mnogi mještani prigraničnih crnogorskih gradova idu barem jednom mjesečno u kupovinu u obližnji Skadar.\nDvije vlade su još jednom potvrdile spremnost da se međusobno ispomažu u evroatlantskim integracijama. Jer, Albanija je već članica NATO-a, dok Crna Gora to tek treba da postane. Istovremeno je Crna Gora korak i po ispred Albanije u procesu pridruživanja EU. Indikativno je svakako da u Evropskoj komisiji postoji „Direktorat za Albaniju i Crnu Goru“.\nNakon najava da će se u Albaniji, na obali Skadarskog jezera, u neposrednoj blizini granice sa Crnom Gorom, graditi atomska centrala, primjetni su uzdržanost eksperata i zvaničnika i bojazan kod ekologa. Ali, čini se da regionalna nuklearna groznica zahvata polako i Crnu Goru.\nVreme je za "Solun 2"\nPo Dr Jovanu Teokareviću, šest godina posle solunskog samita najviših predstavnika država Evropske unije i Zapadnog Balkana vreme je za "Solun 2".


Obilježeno 78 godina od stradanja Srba u Starom Brodu kod Višegrada - infoBirač\n– Ovaj zločin nećemo zaboraviti i obilježavaćemo ga svake godine na ovom mjestu – poručio je Milunović.\n– Kako ne bi, kad nas ovdje posmatra više od 6.000 svetih duša koje lebde iznad nas, koji su nevino nastradali samo zato što su roda srpskog, gdje su u istom stroju stajali i tek rođena djeca, čak i nerođena djeca, žene, starci – istakao je Albijanić.\nSveštenik Dragan Vukotić rekao je da se izdaju i štampaju knjige, otvaraju sajtovi i mnogo toga kako bi se rasvijetlilo ovo mjesto zločina.\nOn je nakon parastosa, uručio posebna priznanja policijskoj stanici Višegrad, Rogatica i Spasilačkom centru Volf iz Foče.\nObilježavanju 78 godina od stravičnog zločina nad Srbima u Starom Brodu i Miloševićima prisustvovala je i delegacija Narodne skupštine Republike Srpske koju su činili poslanici Pero Petrović i Nebojša Vukanović, direktor preduzeća Hidroelektrane na Drini Nedeljko Perišić, predstavnici Boračke organizacije Višegrad i načelnik opštine Novo Goražde Mila Petković.


U IŠČEKIVANJU STARTA U ČANGVONU – Sportski savez Beograda\nPočetnaVesti naslovnaU IŠČEKIVANJU STARTA U ČANGVONU\nSvetsko prvenstvo u južnokorejskom Čangvonu danas je zvanično počelo, dolaskom delegacija. Prvi dan uglavnom protiče u uobičajenim aktivnostima, poslednjim pripremama, a mnoge selekcije su ranije tokom sedmice doputovale u Čangvon. Međutim, prvi dan 52. šampionata planete je, ipak, bio poseban. U Čangvon su stigli reprezentativci Severne Koreje, koji su često učestvovali na Svetskim prvenstvima, prvi put 1958, pet godina posle korejskog rata. Do sada su osvojili 14 medalja, ali nikad do sada strelci Severne Koreje se nisu takmičili na teritoriji Južne Koreje, u kojoj je poslednjih decenija održan veliki broj značajnih takmičenja, između ostalih i Svetsko prvenstvo 1978, Olimpijske igre 1988, nekoliko Svetskih kupova…\n– Izuzetna nam je čast što smo prisustvovali ovom istorijskom događaju, još jednom od onih koji pokazuje da sport spaja ljude – kaže Dragan Donević, šef stručnog štaba reprezentacije Srbije.\nČelnici Međunarodne streljačke federacije i organizatori ističu da je učešće Severne Koreje značajno za političku stabilnost, kako u odnosima dve susedne zemlje tako i u celom svetu. Gradonačelnik Čangvona Hung-Sung-Mo je rekao:\n– Sa učešćem Severne Koreje naše svetsko prvenstvo će poslati poruku mira.


Laguna - Zoran Penevski - Knjige o kojima se priča\nZoran Penevski (1967) je pisac, scenarista i prevodilac. Autor je romana Sara i zaboravljeni trg (Laguna, 2016), Budimir i retke vrste (Kreativni centar, 2013), Lektor (SKC Novi Sad, 2015), Tragovi odsustva (Okean, 2008), Manje važni zločini (stipendija Fonda „Borislav Pekić“, Okean, 2005), Flamanski mesečar (Matica srpska, 1997) i zbirke priča Istorija stomaka (priče o Gogolju, Beografiti, 1999).\nZoran Penevski: Strast prema stvaranju\nZoran Penevski (53) rođen je i živi u Pančevu. Zaposlen je u izdavačkoj kući Laguna kao urednik izdanja za decu. U svojoj bogatoj karijeri napisao je nekoliko romana i strip-albuma, a priče, tekstove,...\nNa upravo otvorenim Zmajevim dečjim igrama, jednom od najvećih festivala za decu u Srbiji, piscu Zoranu Penevskom uručena je Nagrada za izuzetan stvaralački doprinos savremenom izrazu u književnosti z...\nUdruženje crnogorskih pisaca za decu i mlade iz Podgorice dodelilo je godišnje nagrade zaslužnim dečjim piscima iz zemlje i regiona. O najboljima je odlučivao stručni žiri u sastavu: prof. dr Mil...\nOvogodišnju Međunarodnu nagradu „Ana Frank“, pored Mirjane Stakić iz Srbije i Altenke Sapundžieve iz Bugarske, dobio je i pisac Zoran Penevski. Nagradu dodeljuju Izdavačka kuća Feniks i Fondacija za k...\nNa rođendan čika Jove Zmaja, na „Decembarskim Zmajdanima“ u Novom Sadu, Zoranu Penevskom uručena je nagrada za najbolji roman za decu i mlade „Rade Obrenović“. Polazeći od toga da filozofija i umet...\nDušanu Pavliću uručena nagrada „Neven“ za ilustraciju serijala „Okean od papira“\nNagradu „Neven“ za 2021. godinu za ilustraciju serijala knjiga Zorana Penevskog „Okean od papira“ dobio je ilustrator Dušan Pavlić. „Dušanove ilustracije ove godine su se nesumnjivo izdvojile kao a...\nOrganizacija Prijatelji dece Srbije objavila je pobednike konkursa Književne nagrade „Neven“, za dela izdata u 2020. godini. Dušan Pavlić je dobio nagradu za najboljeg ilustratora, a za serijal...\nU knjižare stiže šesti i poslednji deo nagrađenog serijala „Okean od papira – Litica i krug“ Zorana Penevskog u kome pratimo avanture šesnaestogodišnjeg Tarvina koji traži lek za svoju bolesnu sestru ...\nAko ste ljubitelj književnosti Terija Pračeta i Nila Gejmena, ili volite stripove, sigurno ste čuli za serijal „Okean od papira“ nagrađivanog autora Zorana Penevskog. U knjižare stiže treći deo ovog s...\nKnjiga „Okean od papira 2: Muzej izmišljenih bića“ Zorana Penevskog u prodaji od 18. marta\nNastavak neobične, nepredvidive, neodoljive i nestvarne priče o Tarvinu i Petogradu „Okean od papira 2: Muzej izmišljenih bića“ Zorana Penevskog možete pronaći od srede 18. marta u svim knjižarama Del...\n„Okean od papira 1: Knjiga Moći“ nova je knjiga nagrađivanog autora Zorana Penevskog. Inteligentno i maštovito ispripovedana, puna misterije, jeze, neobičnih junaka, i duhovitih i mudrih poređenja, kn...\nZa najmlađe čitaoce stižu dva fantastična naslova – „Selena se budi“ autora Zorana Penevskog i „Zeka je slušao“, koju je napisala Kori Dorfeld. Knjiga „Zeka je slušao“ je pametna, zabavna, divn...\nU Vukovoj zadužbini predstavljen je 13. juna roman „Sara i januar za dve devojčice“ Zorana Penevskog, koji je dobio nagradu „Rade Obrenović“ Zmajevih dečjih igara i nagradu „Plavi čuperak“, obe kao na...\nPiscu i uredniku Zoranu Penevskom u Sremskoj Kamenici je uručena nagrada „Plavi čuperak“ za roman „Sara i januar za dve devojčice“. „Ova nagrada je veoma podsticajna jer dolazi od onih ko...\nRoman Zorana Penevskog „Sara i januar za dve devojčice“ jedan je od četiri ravnopravna dobitnika nagrade „Plavi čuperak“. Međunarodni centar književnosti za decu Zmajeve dečje igre uputio je ...\n„Sara i januar za dve devojčice“ – najbolji roman za decu i mlade u 2018. godini\nŽiri u sastavu prof. dr Valentina Hamović, književnica Gordana Maletić i profesor strukovnih studija dr Jelena Spasić doneo je odluku da dodeli nagradu „Rade Obrenović“ za najbolji dečji roman u 2018....\n„Ponoć u njenim rukama“ Zorana Penevskog u prodaji od 19. oktobra\n„Ponoć u njenim rukama“ je priča o ljubavi koja se odupire nasrtajima stvarnosti. Uoči svog trideset trećeg rođendana Ana će Miroslavu postaviti pitanje zbog kojeg će on provesti noć budan. Ležeći ...\nU ponedeljak, 11. aprila u čitaonici Narodne biblioteke „Sveti Sava“ predstavljena je knjiga za decu „Sara i zaboravljeni trg“ Zorana Penevskog. Ovaj roman za decu i mlade bio je u najužem izboru za n...\n„Prvi u Srbiji“ je zbirka prvina na tlu današnje Srbije, koju je priredio pisac i publicista Zoran Penevski. To je zabavna knjiga koja nam pruža osnovne informacije i zanimljivosti o počecima iz razni...\nU Biblioteci „Radoje Domanović“ u Topoli održana je u četvrtak, 25. februara promocija romana za decu i mlade „Sara i zaboravljeni trg“ Zorana Penevskog. Autor se družio sa učenicima OŠ „Karađorđe“ iz...


“Pošteni provalnik” – vodvilj o licemerju – Bookvar\nMladi glumci Pozorišta “Boško Buha” (neki i sa iste klase) poželeli su da urade zajedničku predstavu, pa je tako prvo napravljena podela, potom odabran komad – “Pošteni provalnik” Darija Foa (režija Milan Karadžić) premijerno će biti izveden u petak 13. oktobra u UK “Vuk Karadžić” na godišnjicu piščeve smrti, a ovom predstavom biće obeležen i 67. rođendan kuće.\n– Fo je možda jedan od najvećih kritičara društva našeg vremena. Ne štedeći ni establišment, ni Katoličku crkvu, ni instituciju braka, on “zatvara” u isti prostor šestoro likova i pušta ih da se sami izvlače iz zamki koje su sami sebi postavili – objašnjava dramaturg Milena Depolo. – Veliki pisac (dobitnik Nobelove nagrade 1997. godine) ismeva društveno licemerje u ovom tekstu sa puno elemenata vodvilja i farse.\nUpravnik “Buhe” Igor Bojović najavljuje i da će se tokom ove sezone zajedničkom predstavom obeležiti dva značajna jubileja ljudi koji su stvarali istoriju teatra: šest decenija umetničkog rada Ljubivoja Ršumovića i trideset godina stvaralaštva Milana Karadžića.\nU “Buhi” otkrivaju i da će umesto za četiri, radovi na rekonstrukciji početi za godinu, a zgrada biti završena za dve godine. Iako se nalazi u posebnoj zoni (Trg republike) zahvaljujući osnivaču Skupštini grada, pozorište je izuzeto iz dugoročnijeg plana i obnoviće se po hitnom postupku.\nČITAJTE Život je u tvojim rukama - "Kreiraj sopstvenu krizu srednjih godina"


KOSOVSKA MITROVICA: Umesto barikada na Ibarskom mostu žardinjere\n14:47h OD SUTRA I FAJZER BEZ ZAKAZIVANJA: Evo ko će moći da se vakciniše američkom vakcinom\n14:46h BOLNA ISPOVEST MARKA ĐOKOVIĆA: Bio sam OPSEDNUT Novakovim uspehom! Mnogo sam patio, nisam mogao da sakrijem BOL I BES!\n14:46h BASNOSLOVNO: Patike Kanje Vesta se prodaju za MILION DOLARA!\nPALMA NAKON SASLUŠANJA: Ili Marinika u zatvor ili ja! Kad bi se mojoj unuci 35\t270\n18.06.2014. 16:07h 05:22h\nPostavljanju žardinjera prisustvuje direktor Kancelarije za Kosovo i Metohiju Vlade Srbije Marko Đurić i gradonačelnici i predsednici privremenih organa sa severa Kosova\nKOSOVSKA MITROVICA - Na sredini glavnog Ibarskog mosta u Kosovskoj Mitrovici sa kog je jutros uklonjena betonska barikada upravo se postavljaju betonske žardinjere.\nKako prenose agencije, žardinjere su stavljen sa severne strane donete vozilima JKP "Standard". Postavljanju žardinjera prisustvuje direktor Kancelarije za Kosovo i Metohiju Vlade Srbije Marko Đurić i gradonačelnici i predsednici privremenih organa sa severa Kosova.\nPojačano je prisustvo Regionalne policije za sever Kosova i međunarodne zajednice. Noćas su uklonjene barikade na mostu na Ibru u Kosovskoj Mitrovici. Pokrajinski odbor DSS saopštio je da je "politički cinizam da se javnosti i građanima Srbije predstavlja kako su Srbi sami uklonili barikade" sa mosta na Ibru u Kosovskoj Mitrovici.Ministar za zajednice i povratak u Vladi Kosova Dalibor Jevtić uveren je da "nam barikade ne trebaju", a u izjavi za Tanjug kaže da nema kompletnu informaciju o noćašnjoj akciji, već da je za nju saznao iz medija, ali da je u svakom slučaju pozdravlja, uveren da je rezultat odluka lokalne samouprave.\n"Svakako nam treba sloboda kretanja i sve ono što čini normalan život", naglasio je ministar i ponovio da pozdravlja odluku lokalne samouprave u severnoj Mitrovici.\nZamenik šefa poslaničke grupe SPS u Skupštini Srbije Đorđe Milićević smatra da je to potez koji govori da svi koji žive na prostoru Kosova i Metohije smatraju Srbiju svojom državom i da su opredeljeni za saradnju i mir.\nOn je novinarima u skupštini rekao da veruje da će Srbi u severnoj Kosovskoj Mitrovici biti bezbedni posle uklanjanja barikada na mostu između severnog i južnog dela grada.\nOdluku o uklanjanjuj barikada zamenik šefa poslaničke grupe Nove demokratske stranke Janko Veselinović takođe vidi kao dobru vest, ako, kako je rekao, iza toga stoje građani i ako je to učinjeno dobrovoljno i na miran način.\n"Nadamo se da je to tako, i ako je tako, mi to pozdravljamo", naveo je on. Dobra vest je to i za šefa poslaničke grupe SDPS Milorada Mijatovića mada, kako kaže, treba još raditi na stvaranju poverenja između Srba i Albanaca na Kosovu i Metohiji.\nOn je, međutim, uveren da će bezbednost Srba ovim potezom biti dovedena u pitanja, zbog čega posebno ističe odgovornost međunarodne zajednice.\n"Mi imamo garancije međunarodne zajednice i verujemo u njih", rekao je Mijatović ocenjujućo da je sprovođenje Briselskog sporazuma proces i da Beograd želi potpunu stabilizaciju stanja na Kosovu i Metohiji.\n"Politika Srbije je takva da se konačno na Kosovu može živeti i da mogu da se ostvaruju ljudska i manjinska prava", zakljucio je Mijatović.\nZamenik šefa poslaničke grupe Jedinstvene Srbije Petar Petrović, međutim, izjavio danas u skupštini da nije baš bio trenutak za uklanjanje barikada u Kosovskoj Mitrovici te da smatra da će to biti veliki test, pre svega za međunarodnu zajednicu.\n"Međunarodna zajednica morati da garantuje i obezbedi da ekstremni Albanci ne prelaze u srpski deo i čine nešto protivzakonito na severu Kosovske Mitrovice", naveo je Petrović naglasivši da je onaj ko je naložio ili dogovorio uklanjenja barikada "mora da snosi sve posledice do kojih eventualno može da dođe".\nIz Prištine danas pozotivne reakcije na uklanjanjae barikada, tako politički analitičar i Direktor Centra za balkanske studije u Prištini Fadil Lepaja u tome vidi korak dalje u vraćanju verovanja da se zajedno može u Evropu, dok Fatmir Šeholi to tumači kao pobedu progresivnih i proevropskih snaga na obe strane.\n"Ukidanje barikade na Ibru predstavlja i simboliku evropske logike na ovim prostorima i nadam se da srednjovjekovne snage sa bilo kojoj strane neće opet ojačati kao opcija koja je već viđena i koja je uzela toliko života i nanela toliko patnje i štete građanima Kosova", navodi Lepaja u izjavi Tanjugu, uveren da samo dve istinski evropski orijentisane strane mogu naći zajedničku formulu ka Evropi.\nAnalitičar međuetničkih odnosa Fatmir Sseholi uklanjanje barikada tumači kao veliki uspeh svih progresivnih strana na Kosovu.\n"Ovakvim pristupima približavamo se civilizovanoj Evropi. Vlada Srbije na čelu sa Aleksandrom Vučićem pokazuje i na delu da je vreme podela sada istorija, a da je nastupilo vreme renesanse albansko -srpskih odnosa", kaže Šeholi za Tanjug, koji smatra da je zanimljivo što su barikade uklonjene u trenutku kad se očekuje formiranje nove vlade u Prištini.\nTo je, kako kaže, jasna poruka sa severa da je pružena ruka za integracione procese, a da je sada na potezu nova kosovska vlada, koja, kako on to vidi, treba obavezno da pokaže na delu da fodnovima i budžetom želi maksimalno da podstakne razvoj severnog dela Kosova.\nPortparol Kfora pukovnik Andzelo Morcela izjavio je danas da su Srbi sami odlučili da uklone barikadu na mostu na Ibru, a da su odluku doneli nakon više sastanaka predstavnika kosovskih Srba i komandanta Kfora generala Salvatorea Farine.\nTo je u današnjoj izjavi potvrdio i gradonačelnik severne Mitrovice Goran Rakić, koji je naveo da je odluka doneta nakon dugih konsultacija i u stalnoj koordinaciji sa državnim vrhom Srbije.\nIbarski mostbarikadežardinjereKOSOVSKA MITROVICA\nuskoro i sputnjik\nOD SUTRA I FAJZER BEZ ZAKAZIVANJA: Evo ko će moći da se vakciniše američkom vakcinom\nSPAVATE LI MIRNO, ANĐELINA I DŽENIFER? Glumica tvrdi da je ONA naučila BREDA PITA kako se pravilno LJUBI!


Koliko je iskustvo zaista potrebno kada tražite novog CFO-a? – UFDS\nKoliko je iskustvo zaista potrebno kada tražite novog CFO-a?\nIako se mogu napraviti poneki izuzeci, iskustvo u sektoru je važnije za zaposlene na višim pozicijama unutar finansija u odnosu na druge zaposlene u organizaciji.\nPitajte bilo kog regrutera koliko je iskustvo u sektoru bitno kada se zapošljavaju ljudi u finansijama na seniorskim pozicijama. Iako se neretko mišljenja razlikuju od osobe do osobe, zapošljavanje na višim finansijskim pozicijama kada kandidati imaju relevantno iskustvo u sektoru je uvek uspešnije. I to postaje još važnije za uloge višeg nivoa u visoko regulisanim industrijama kao što su finansijske usluge, farmaceutski proizvodi, nafta i gas i upravljanje bolnicama.\nZa razliku od npr. računovođe – mediora koji može da odvoji vreme da nauči poslovanje i sisteme, očekuje se da će novi finansijski direktor krenuti “sa terena” i brzo utvrditi koliko efikasno kompanija ostvaruje svoje poslovne ciljeve. Finansijski direktor sa iskustvom u industriji može brzo da posluži kao strateški partner i drugim senior pozicijama unutar tima, pa i nefinansijskim oblastima poslovanja – kao što su marketing i operacije. Oni takođe imaju dublje razumevanje finansijske pozicije kompanije relevantne za tržište.\nDok je broj godina stečenih u određenom sektoru ili industriji važan, kvalitet i relevantnost postignuća su daleko važniji, iako ih je možda teže proceniti. Posebno je problematično za regrutere koji možda ne razumeju u potpunosti šta finansijski direktor radi svakodnevno. Iako menadžer zapošljavanja — koji bi u ovom slučaju bio predsednik ili izvršni direktor — donosi konačnu odluku o poziciji, ovaj nedostatak razumevanja može odložiti celokupni process ili dovesti do loših izbora pri zapošljavanju.\nDa bi se odredili pravi kandidati u razumnom vremenskom roku, regruteri treba da počnu sa postavljanjem što je moguće više pitanja — prvo sa izvršnim rukovodstvom, a zatim sa kandidatima. Regruter može da poboljša razumevanje tima o konkurentskom pozicioniranju organizacije, projektovanom rastu, razlogu za zapošljavanje, strukturi finansijskog odeljenja, svakodnevnim odgovornostima finansijskog direktora i ključnim tačkama koje kandidati treba da imaju u svojim biografijama. Intervju sa regruterom (ili timom izvršnog rukovodstva) je od ključnog značaja, jer pretraga kandidata treba da se zasniva na njegovim utiscima i beleškama.\nIntervjui sa kandidatima imaju jednu svrhu: odlučivanje da li osoba ispred vas ima ono što je potrebno da se traženi postao obavlja i dalje. Ovi intervjui treba da se koncentrišu prvenstveno na širu sliku, kako kandidati zamišljaju svojih prvih 100 dana i svoju dugoročnu ulogu koju vide unutar novog tima. Intervjui sa kandidatima za finansijskog direktora ili drugu višu finansijsku ulogu treba da se fokusiraju na:\nSlično i relevantno iskustvo u industriji i tehničke veštine\nPozadina i detalji o svakoj poziciji, uključujući veličinu kompanije, obim posla i finansijska dostignuća.\nEvo nekoliko primera pitanja koja treba da postavite:\nDa li ste uštedeli novac kompanije, i ako jeste, kako?\nDa li ste prošli kroz M&A ili druge inicijative za upravljanje promenama?\nŠta ste radili svakodnevno?\nKoja su bila vaša najveća dostignuća?\nKako kandidat može iskoristiti iskustvo u industriji i doprineti ukupnom uspehu kompanije ? Oni jednostavno moraju biti u stanju da daju konkretne primere gde su doprineli uspehu kompanije.\nIzgradnja odnosa sa kandidatom i sticanje uvida u život van posla. Ovo može pomoći u proceni kulturnog uklapanja i identifikovanju suptilnih razlika između kandidata A i B.\nTimovi za upravljanje ljudskim resursima i talentima mogu pomoći u smanjenju jaza u iskustvu u industriji kreiranjem programa uključenja koji uključuju sastanke sa partnerima, kupcima i spoljnim zainteresovanim stranama, i potpuno i brzo uranjanje u svakodnevne operacije kompanije. Zakazivanje jedan na jedan sastanaka sa neposrednim timom, kao i sa rukovodstvom i šefovima poslovnih jedinica mogu pomoći pridošlicama da brzo upoznaju trendove u industriji, izazove na tržištu i šta treba poboljšati i koliko brzo.\nPostoje i scenariji u kojima je iskustvo finansijskog kandidata u relevantnom sektoru manje neophodno. Industrija vezana za kućne ljubimce ili industrije hrane i pića, na primer, mogu tražiti nekoga sa iskustvom u specijalizovanoj proizvodnji ili robi široke potrošnje. Isto važi i za organizacije koje su zrelije ili u privatnom vlasništvu, imaju manje složene modele i manje timove ili su u industrijama koje manje podležu strogim propisima.\nIako uvek postoje izuzeci, analitika, projekcije i sertifikati — iako su i dalje važni — više nemaju prednost. Vremena su se promenila, a pandemija je stvorila još konkurentnije ekonomsko okruženje. Finansijski direktor sa solidnim poznavanjem industrije može pouzdanije voditi organizaciju da ostane relevantna tako što će donositi najpametnije poslovne odluke sa najmanje oklevanja.\nPrevPrethodna vestPrezentovanje – zapostavljena, a neretko ključna veština kojom mora ovladati svaki finansijski direktor\nSledeća vestPoreski bilans regulativa i praktične stvari sa fokusom na olakšice za istraživanja i razvojSledeći


EXPRES VESTI - KK Crvena zvezda: Radonjić ostaje trener i naredne sezone\nKK Crvena zvezda: Radonjić ostaje trener i naredne sezone\nBEOGRAD - Košarkaški klub Crvena zvezda saopštio je danas da će trener Dejan Radonjić voditi ekipu i naredne sezone.\nZvezda je na taj nacin prekinula spekulacije oko odlaska crnogorskog stručnjaka, za koga su se interesovali neki klubovi iz inostranstva, pre svega Kuća Laboral.\n"Radonjić je otputovao u Barselonu gde će kao trener crveno-belih prisustvovati redovnim godišnjim sastancima Evrolige sa ostalim trenerima klubova, koji će se takmičiti naredne sezone u novom formatu najelitnijeg evropskog klupskog takmičenja. Radonjić ostaje u redovima šampiona ABA i KLS lige i u takmičarskoj 2016/2017 u skladu sa ugovorom koji ima sa klubom", porucuju iz Zvezde.\nKako se navodi, trener sa najviše pobeda u istoriji kluba sa Malog Kalemegdana, insistirao je na ostanku u Beogradu, uprkos interesovanju pojedinih klubova iz inostranstva, što je svojevrsno priznanje i Zvezdi.\nRadonjić je trener Zvezde od aprila 2013. godine i sa crveno-belima je osvojio po dve titule u ABA ligi, KLS-u, dva Kupa Koraća, dva puta stizao do polufinala Evrokupa, kao i do Top 8 Evrolige minule sezone.\nMore in this category: « Košarkaška reprezentacija Srbije pobedila Grčku u Kombank areni sa 91:76\tMontela novi trener Milana »


Lazar Marković: Bilo bi iskušenje igrati za Benfiku\nBEOGRAD, 21. maja 2013. - Fudbalski klub Benfika spreman je da pregovara o prelasku igrača Partizana Lazara Markovića u taj klub, pišu danas portugalski mediji.\nČelnik FS: Neće biti katastrofa ako ne odemo na SP\nSIDNEJ, 21. maja 2013. -Izvršni direktor Fudbalskog saveza Australije Dejvid Gelop rekao je danas da "neće biti katastrofa" ako se reprezentacija te zemlje ne plasira na Svetsko prvenstvo u Brazilu 2014. godine.\nVlasnik Steaue osudjen na tri godine zatvora\nBUKUREŠT, 20. maja 2013. - Vrhovni sud Rumunije osudio je danas vlasnika fudbalskog kluba Steaua Điđija Bekalija na tri godine zatvora, a bivšeg ministra odbrane Viktora Babjuka i načelnika Generalštaba Dumitrua Čoflina na po dve godine zatvora zbog zloupotrebe službenog položaja i korupcije u vezi s nekretninama.\nFA: Minimum pet mečeva suspenzije za rasizam\nBEOGRAD, 16. maja 2013. - Fudbalski savez Engelske (FA) saopštio je danas da će od naredne sezone za svaki rasistički incident suspendovati igrače na minimum pet mečeva, preneli su britanski mediji.\nRonaldinjo: Želim da igram za reprezentaciju\nSAO PAOLO, 16. maja 2013. - Brazilski fudbaler Ronaldinjo rekao je danas da je iznenađen što nije pozvan u nacionalni tim za predsojeći Kup konfederacija i dodao da ne odustaje od cilja da zaigra na Svetskom prvenstvu naredne godine.\nPovratak Kerola u reprezentaciju, debi Mekartija iz Redinga\nLONDON, 16. maja 2013. - Selektor fudbalske reprezentacije Engleske Roj Hodžson pozvao je danas Endija Kerola u tim za prijateljske mečeve protiv Irske i Brazila, što je napadaču prva akcija u nacionalnom timu još od oktobra.\nMaradona se vratio u Argentinu i odmah izazvao incident\nBUENOS AJRES, 15. maja 2013. - Fudbalska legenda Dijego Maradona vratio se u svoju Argentinu i ponovo je izazvao kontroverzu, pošto je napadao fotoreportere.\nLion nudi protivniku nov meč zbog greške sudije\nPARIZ, 15. maja 2013. - Ženski fudbalski klub Lion saopštio je danas da je spreman da igra novi meč polufinala Kupa Francuske protiv Monpeljea zato što sudija nije protivniku priznao penal tokom izvodjenja jedanaesteraca.\nCAS odbio žalbu Zenita zbog službenog rezultata\nLOZANA, 14. maja 2013. - Sud za sportsku arbitražu (CAS) odbio je danas žalbu Zenita iz Sankt Peterburga, tako da će utakmica protiv Dinama u ruskom prvenstvu ostati registrovana službenim rezultatom 3:0 za ekipu iz Moskve.\nOtkrivanje spomenika Milutincu u četvrtak\nBEOGRAD, 14. maja 2013. - Obnovljeni spomenik Milutinu Ivkoviću Milutincu, kapitenu fudbalske reprezentacije Jugoslavije na prvom Svetskom prvenstvu u Montevideu 1930. godine, biće otkriven u četvrtak, 16. maja, u parku iznad zapadne tribine stadiona Partizan.\nStrana: 2 3 4 5 6 7 8 9 10 11 production by Motiva(c) Apatinska pivara 2008


Ministar Ugljanin i dekan FON-a potpisali Sporazum o dugoročnoj saradnji - SDA Sandžaka\nMinistar dr. Sulejman Ugljanin u svojstvu direktora Kancelarije za održivi razvoj nedovoljno razvijenih područja Srbije i prof. dr Milan Martić, dekan Fakulteta organizacionih nauka Univerziteta u Beogradu potpisali su danas u zgradi Vlade Srbije Sporazum o dugoročnoj saradnji u oblasti pripreme, praćenja i nadzora realizacije razvojnih projekata održivog razvoja nedovoljno razvijenih područja.\nMinistar Ugljanin je naglasio da je cilj Kancelarije, na čijem je čelu, da iskoristi znanja stručnjaka FON-a kako bi se nerazvijene opštine učinile privlačnije potencijalnim investitorima.\n“Mi smo započeli strateški razvoj nerazvijenih opština i naš je glavni cilj da uspostavimo privredu i ekonomski razvoj nerazvijenih opština zasnovan na znanju. Da bi dostigli taj cilj, kancelarija je uspostavila saradnju sa više univerziteta i kao vrhunac toga smo danas potpisali sporazum o saradnju sa Fakultetom organizacionih nauka, kako bi, koristeći njihovo znanje, ove nerazvijene opštine učinili što privlačnijim i interesantnijim za buduće investitore” – rekao je minister Ugljanin po potpisivanju sporazuma.\nDekan FON-a prof. dr Milan Martić se zahvalio ministru Ugljaninu na ukazanom poverenju i rekao da su znanje i organizacioni procesi veoma bitni u cilju što boljeg iskorišćenja resursa nedovoljno razvijenih opština.\nAutonomija Sandžaka - šta je to i zašto?\nRedovna sesija Kruga 99 održana je u nedjelju, 03. novembra 2019. godine, na Ekonomskom fakultetu u Sarajevu, na temu: Autonomija Sandžaka – šta je to i zašto? ...\nBy SDA Sandžaka 04 Nov 2019


Klop: "Stari znanci" - Sportske.net\nKlop: "Stari znanci"\nTrener fudbalera Borusije iz Dortmunda Jirgen Klop rekao je danas da je srećan što će se njegova ekipa sastati s Real Madridom u polufinalu Lige šampiona.\nBorusija i Real Madrid su se ove sezone već sastali u najprestižnijem evropskom takmičenju, pošto su bili u istoj grupi. U Dortmundu su izabranici Klopa trijumfovali sa 2:1, dok je u Madridu bilo nerešeno 2:2.\n"Drago mi je što znamo našeg protivnika. Sada preostaje samo fudbal da se igra. Ne moram da ističem da je Real težak protivnik, ali od tri potencijalne ekipe, koje smo mogli da dobijemo, oni su jedina koju smo već pobedili ove seozne", rekao je Klop.\nSportski direktor Borusije Mihael Cork rekao je da je uzubuđen zbog novih duela "Milionera" i "kraljevskog kluba".\n"Ovo je bio dobar žreb za nas. Važimo za blage autsajdere, ali mi smo ih već pobedili ove sezone jedanput. Stekli smo tada mnogo poštovanja prema Realu. Jedina stvar kojom nismo zadovoljni je što ćemo revanš igrati u Madridu", kazao je Cork.\nIzvršni direktor "Milionera" Hans Joakim Vacke rekao je da klub zadovoljan žrebom, kao i da mu je žao što se nije ostvarila želja presednika Bajern Minhena Ulriha Hajsensa da se ove dve ekipe sastanu u polufinalu.\n"Igranje u gostima u revanš ne bi trebalo da nam bude problem, ako budemo odigrali dobro i budemo imali pozitivan rezultat iz prve utakmice", kazao je Vacke.\nBorusija iz Dormunda će u prvoj utakmici, 24. aprila, dočekati na svom terenu Real Madrid, dok će se revanš igrati 1. maja.\nU drugom polufinalu sastaće se Bajern iz Minhena i Barselona.


Predsednik Srbije i Srpske napredne stranke Aleksandar Vučić saopštio je da je predložio Anu Brnabić za mandatara za sastav nove Vlade Srbije.\nPotvrđeno je pisanje Kurira, Ana Brnabić će ponovo biti premijerka Srbije.\n"Doneo sam odluku o kandidatu za predsednika Vlade Srbije. Tu odluku doneo sam u Ustavom i zakonom predviđenom roku".\n"Veoma je važno da su izbori protekli mirno, bez bilo kakvih incidenata i važno je da su građani Srbije pokazali koliko poštuju demokratiju i izbore", rekao je Vučić i dodao da je izlaznost bila veća nego u mnogim drugim zemljama.\n"Ako pogledamo u poslednjih 20 godina, od poraza koji smo doživeli 1999. godine, i vojničkih i političkih, do užasnih poraza koje smo doživeli posle 2000, kada je korupcija bila jedini posao političara, mi smo uspeli da vratimo zemlju na ispravan put, ekonomskog napretka i političkih promena".\nKURIR SAZNAJE: Ana Brnabić mandatar nove Vlade\n"Suočavaćemo se sa pritiscima oko priznavanja Kosova, to je jedan od izazova, drugi je zdravstvena situacija, dok je treći kako da u vreme korone i zatvorenih granica uspemo da zadržimo ekonomski ritam. To su teški izazovi".\n"Nova Vlada će imati cilj da se podigne ekonomska snaga Srbije - životni standard običnih ljudi i dalje mora da raste iako je to nemoguće u bilo kojoj drugoj zemlji u vreme korone. Zatim dalja izgradnja puteva i pruga, ono što je već ugovoreno. Mora da se radi i na novim projektima, u koje ćemo kao država krenemo žestoko. I treći cilj je jačanje zdravstvene moći Srbije".\n"Moramo da dodatno osnažimo vojsku i policiju, što zavisi i od nezavisnog tužilaštva".\n"Imali smo više kandidata za mandatara. Zahvalio sam se pojedinim kandidatima, koji su bili vredni i odani stranci i politici za koju se zalažemo".\n"Predložio sam Anu Brnabić za mandatara".\n"Vodila je disciplinovanu i odgovornu politiku, nije se dodvoravala ni stranim centrima moći, niti kome u zemlji".\n"Ništa krupno ne mogu da joj zamerim, a sitno mogu, ali to sebi mogu i više, pa nije fer da sebi oprostim, a drugome ne".\n"Predložio sam joj da razmisli da se uvedu još dva ministarstva - za ljudska prava, ravnopravnost polova i društveni dijalog i za brigu o porodici, deci i demografiji".\n"Zamolio sam mandatarku da 50 odsto vlade budu žene, što bi bilo revolucionarno".\nO izjavama iz Prištine, predsednik je rekao:\n"Nisam ih pažljivo pratio. Znam da sve što rade - rade zbog unutrašnjih političkih prilika. Voleo bih da razumeju jednu stvar, a ja sam im to rekao i u Vašingotnu i Briselu, da ne postoji gvozdeni čekić kojim će nas udariti po glavi, pa da im mi damo ono što hoće, dok oni napadaju našu decu. Ako žele kompromisno rešenje, mi smo spremni. A ako će da pokušaju Srbiju da unize, to je nemoguće".\nVULIN REAGOVAO NA IZJAVU STANA: KiM nije sused Srbije, a pomirenje zavisi od formiranja Zajednice srpskih opština\nUpitan zašto je odluku doneo baš 5. oktobra, Vučić je rekao:\n"Nisam izabrao 5. oktobar zato što se bavim simbolima, već zato što je to običan radni dan. Juče bar tri člana Predsedništva nisu mogla da dođu. Ja ne živim u prošlosti".\nNa pitanje zašto se na ovu odluku čekalo 106 dana, predsednik Srbije je kazao:\n"Da, meni je bilo potrebno da napravim koncept kako će da izgleda Vlada. Razgovarao sam sa svima. Za to vreme ljudi su mogli da vide, za razliku od onih koji su se brčkali na moru, ja sam vredno radio, bio sa Putinom, Erdoganom, Trampom... Mnogo toga je stalo u kratko vreme".\n"Ana Brnabić je veoma doprinela da Srbija bude broj jedan u Evropi po stopi rasta ove godine. Malo sam joj pomagao. Ana Brnabić je odana svojoj zemlji i bori se za nju. Zahvaljujući pre svega Ani, tu joj nisam pomagao, izvozni deo IT sektora čini 5,8 - 5,9 odsto ukupnog BDP. Imamo stabilan fiskalni sistem. Svakako smo među pet, a rekao bih i tri najuspešnije zemlje u Evropi u borbi sa koronom. To su samo neki od razloga što sam se odlučio za Anu Brnabić".\n"Srbija je i dalje vojno neutralna".\n"Jesu u Briselu kritikovali moju izjavu da nije bilo dovoljno solidarnosti u EU na početku korona krize".\nO policijskoj brutalnosti:\n"Zamislite zemlju u kojoj policija prvi pendrek podigne kada demonstranti već zauzmu Narodnu skupštinu. Nije to prvi put da se suočavamo sa dvostrukim aršinima".\n"Mi ćemo u subotu imati najveću vežbu ratnog vazduhoplovstva do sada".\nSINIŠA MALI POSLE SEDNICE PREDSEDNIŠTVA SNS: Jednoglasno podržan Vučićev predlog za mandatara! Predsednik saopštava odluku u 20.00\nSEDNICA PREDSEDNIŠTVA SNS: U centralu stigli Vučić i članovi rukovodstva stranke, čeka se odluka o mandataru (KURIR TV)\nAleksandar VučićSNSSrpska napredna strankaPredsedništvo SNSpremijermandatarVladaVlada SrbijeAna Brnabić


AITAC Designed for Sea | CADCAM DATA\nAITAC trasira novi put u projektovanju brodova\nRiječka kompanija AITAC, koja svoje poslovanje konstantno unapređuje implementacijom inovativnih, inteligentnih i high-tech alata, u saradnji sa CADCAM Grupom, implementirala je industrijsko rešenje „Designed for Sea“. Industrijska grana u kojoj posluju zahteva gotovo svakodnevnu implementaciju novog znanja i permanentnog obrazovanja što potvrđuje i odluka o implementaciji ovog rešenja koje je namenjeno industriji brodogradnje. Radi se o programskom rešenju koje omogućava brže konstruisanje, virtualne simulacije i lakšu organizaciju i pripremu proizvodnje složenih proizvoda poput jahti i putničkih brodova, što je osnovna delatnost kompanije AITAC.\nIndustrijsko rešenje „Designed for Sea“ bazira se na platformi 3DEXPERIENCE koja omogućava pristup informacijama o projektu i/ili koji je nastao u različitim fazama konstrukcije kao i vizuelni pregled svim učesnicima procesa razvoja i pripreme proizvodnje, a podaci se nalaze u jedinstvenoj centralizovanoj bazi podataka.\nSve to će omogućiti još bolju konkurentnost projektovanja i celokupnog inženjeringa za proizvodnju jahti i brodova, jer omogućava zadovoljavanje najnovijih industrijskih standarda, lakšu saradnju među sektorima unutar i izvan kompanije i lakše upravljanje procesima i podacima tokom životnog ciklusa proizvoda (eng. PLM – Product Lifecycle Management).\nTrendovi u industriji brodogradnje zahtevaju od proizvđača da budu u korak sa trendovima i zahtevima tržišta sofisticiranih plovila, dok složenost poslovanje zahteva usku saradnja inženjera, dizajnera, projektanata, sektora proizvodnje, kao i usku saradnju sa kupcima i dobavljačima.\n„Designed for Sea“ industrijsko rešenje omogućava unapređenje saradnje i istovremeni rad svih koji rade na projektu, optimizaciju projektovanja, optimizaciju proizvoda i celokupnog procesa, od ideje do iskustva korisnika. Takođe, omogućava smanjenje troškova, skraćuje vreme do izlaska proizvoda na tržište i projekciju raznih scenarija zahvaljujući naprednim alatima za 3D simulacije i analize koji uzimaju u obzir i složenost projektovanja.\nAITAC je primer uspešne preduzetničke priče koja potvrđuje da i kompanije iz ovog regiona, idu u korak sa industrijskim i poslovnim trendovima i tehnologijama.


Borović (Narodna stranka): Ograničenja cena-dodvoravanje biračima i smirivanje nezadovoljstva\nBeta 11. februara 2022. 11:45\nOgraničenje maloprodajne cene naftnih derivata na 30 dana, koje je propisala Vlada Srbije, potvrdjuje da vlada trenutno nema nikakvu ideju za suzbijanje naglog skoka cene goriva, pa traže predah da smisle neko pametno rešenje, ocenio je danas predsednik Odbora Narodne stranke za privredu i finansije Borislav Borović.\n„Ova mera je, blago rečeno, nepametna i neekonomska, i naravno neće rešiti ovaj problem“, naveo je Borović u saopštenju.\nOn je dodao da će Vlada Srbije troškove zamrzavanja cena naftnih derivata prebaciti na proizvodjače i trgovce kao što je to nedavno uradila kod ograničenja nekih prehrambenih proizvoda.\n„Plašim se, medjutim, da vlada niti ima ideju niti je rešavanje ovih problema preterano interesuje, a jedini motiv ovih ograničenja je predizborno dodvoravanje biračima i smirivanje njihovog nezadovoljstva. Gradjane je visoka cena goriva pogadjala i kada je bila znatno ispod ovog ograničenog nivoa“, naveo je Borović.\nIstakao je da se to naročito odnosi na poljoprivrednike, ali i druge grane poput transporta.\n„Poljoprivrednici su već sada u bezizlaznoj situaciji, ako se dodaju cene djubriva i bezobrazno niske subvencije“, ukazao je Borović.\nKako je naveo, „Vladi, naravno, ne pada na pamet da smanji, a poljoprivrednicima i da ukine, akcize na gorivo, kao što joj nije padalo na pamet da kod ograničenja cena nekih prehrambenih proizvoda interveniše iz robnih rezervi, a dodatno intervencijom i oko smanjenja akciza na gorivo ili struju“.\n„Ako dodamo da se PDV obračunava i na iznos akcize, onda je potpuno jasno da režim smatra da svi moramo da radimo za njega a ne obrnuto. Pošto se u uredbi predvidja mogućnost produženja ograničenjacena naftnih derivata za još 30 dana, jasno je da su meta interesovanja režima izbori a ne privreda i standard gradjana“, ocenio je Borović.


Inspektor za krvne i seksualne delikte u Službi za borbu protiv organizovanog kriminala (SBPOK) MUP-a Srbije Božidar Stolić uhapšen je po nalogu Višeg javnog tužilaštva u Beogradu.\nStolić se sumnjiči za krivično delo zloupotreba službenog položaja, rekla je za Radio Slobodna Evropa (RSE) portparolka tužilaštva Ivana Rakočević.\nOdređeno mu je zadržavanje do 48 sati u kom roku će biti priveden u tužilaštvo na saslušanje.\nNakon saslušanja biće poznato da li će tužilaštvo tražiti da mu se odredi pritvor.\nMUP Srbije se ovim povodom nije oglasio.\nPojedini mediji su preneli da je Stolić uhapšen zbog sumnje da je odavao službene tajne kavačkom klanu, njihovom navodnom vođi Radoju Zviceru i Veljku Belivuku, šefu beogradskog ogranka ove kriminalne grupe, koji je sa oko 20 saradnika uhapšen 4. februara.\nVulin: Novi dokazi za slučaj Belivuk, slede nova hapšenja\nStolić je četvrti pripadnik SBPOK-a koji se sumnjiči za saradnju sa ovim klanom.\nNajpre su uhapšeni Predrag Lajić, načelnik Odeljenja za droge u SBPOK-u, i Bojan Vasiljevski, vršilac dužnosti šefa Odseka za droge.\nUhapsili su ih pripadnici Sektora unutrašnje kontrole, a osumnjičeni su za pomoć učiniocu posle izvršenog krivičnog dela.\nLajić i Vasiljevski su osumnjičeni da nisu obavili pretres po pravilima službe. Kako je saopšteno, oni namerno nisu otkrili novac i druge dokaze u jednom od stanova u kojima su se krili pripadnici kriminalnog klana Veljka Belivuka.\nGoran Papić, bivši zamenik načelnika SBPOK-a, uhapšen je početkom marta zbog sumnje da je trgovao uticajem i u pritvoru je proveo mesec i po dana. Za Papića postoje osnovi sumnje da je sarađivao sa Belivukovom kriminalnom grupom.\nKako je tužilaštvo saopštilo, Papić je 15. aprila prošle godine naložio da se saradniku Veljka Belivuka Marku Miljkoviću vrati privremeno oduzeto blindirano vozilo, i to pre nego što je pretreseno i provereno ima li u njemu oružja ili narkotika.\nNa saslušanju je Papić rekao da ga je 15. aprila prošle godine "Nebojša Stefanović pozvao ljut što je Marko Miljković bio pet sati na saslušanju u Policijskoj upravi za grad Beograd, a još nije saslušan u SBPOK".\nPosle toga je on, kako je rekao, organizovao njegov prevoz do SBPOK-a.\nStefanović, bivši ministar policije, a sada odbrane, potom se oglasio saopštenjem u kom je naveo da on nije tražio da se vozilo vrati Belivukovom saradniku Miljkoviću.\nStefanović je krajem maja podneo ostavku na mesto predsednika Gradskog odbora vladajuće Srpske napredne stranke (SNS) za Beograd.\nNjegova ostavka usledila je posle zahteva niza opštinski ogranaka SNS u Srbiji da napusti funkciju zbog nezadovoljstva njegovim načinom rada, ali i zbog, kako se navodilo, „nereagovanja" na navodno prisluškivanje predsednika Srbije i SNS Aleksandra Vučića.


NA GRBAČU GRAĐANA: Gradištanski opštinari uvećali opštinski budžet da bi uzeli novi kredit\nHome/VESTI/LOKALNE VESTI/NA GRBAČU GRAĐANA: Gradištanski opštinari uvećali opštinski budžet da bi uzeli novi kredit\nModel bogaćenja opštinskih čelnika lokalnih samouprava koji se posle svaljuje na grbaču građana, najbolje može u samoj praksi da se vidi u opštini Veliko Gradište.\nPored već uzetog kredita od 100 miliona dinara za obnovu i održavanje putne infrastrukture u selima i gradu, Opština Veliko Gradište planira da uzme novi kredi.\nKako „TPKNEWS“ saznaje, Opština Veliko Gradište je opštinski budžet koji na godišnjem nivou iznosi oko 500-600 miliona dinara, ove godine ga je kroz fature podigla na 800 miliona. Na ovaj način ostvaruje se mogućnost da se uzme novi kredit, nešto više od 80 miliona dinara. Od prethodnog uzetog kredita od 100 miliona, do sada je potrošeno 87 miliona dinara, dok je razlika od 13 miliona ostala u opštinskom budžetu.\nU ponedeljak 11. novembra, zakazano je zasedanje opštinskog veća na kome je planirano da se izglasa i da se uzme novi kredid, nešto više od 50 miliona dinara za nastavak obnove i održavanja putne infrastrukture, i preko 30 miliona za vodovod.\nUkoliko ovaj predlog bude prošao u ponedeljak na opštinskom veću, 18. decembra je zakazano zasedanje skupštinskog veća na kome bi definitivo bilo izglasano.\nKako saznajemo, naprednjaci da bi mogli da imaju većinu na glasanju, ponovo su sklopili koaliciju sa SPO, koje su na predzadnjem zasedanju skupštine izbacili iz koalicije, tako da je SPO na zadnjem zasedanju skupštine bila opozicija.\nPošto dobro svi znamo, kako, gde i na koji način vladajuća koalicija u Velikom Gradištu je do sada trošila pare od uzetog kredita, postavlja se pitanje:\nNa koji način, i ko će da vraća dugovanja koja se samo gomilaju?\nCINS: Kineski kredit i kineski zakoni za novi blok Kostolca DA LI JE MOGUĆE: Gradištanski opštinari za 2.300 metara asfalta potrošili skoro 46 miliona! Gradištanski lokalni parlament 20.decemra usvaja budžet za 2017. godinu NEMA VIŠE BUREKA NA ŠALTERU: Gradištanski opštinski službenici ubuduće mora da se ponašaju u skladu sa kodeksom!


Šampionke sveta na prijemu kod predsednika, počinje doček pred Skupštinom - Sportske.net\nPredsednik Srbije Aleksandar Vučić priredio je danas prijem za žensku odbojkašku reprezentaciju koja je u Japanu osvojila Svetsko prvenstvo.\nDoček na aerodromu, pa slavlje uz trubače! Ono pravo tek sledi (19.00)Ognjenović: "Borile smo se lavovski za zlato"Svetske šampionke doputovale u Beograd, tek sledi sumiranje utisakaNe zaboravite, večeras nam stižu šampionke sveta!Odbojkašice ostavile srce na terenu, ovo su izjavile posle utakmice!\nTom prilikom, predsednik je istakao da je njihov trijumf obradovao naciju.\n"Uvek nam je drago kada u reprezentaciji Srbije imamo igrače sa naših prostora. Želim im još uspeha", naveo je Dodik.Predsednik Odbojkaškog saveza Srbije Zoran Gajić je rekao:


Cvijanovićeva protiv politike preglasavanja\nTanjug 18. jula 2019. 21:05\nBANJALUKA – Predsednica Republike Srpske Željka Cvijanovic rekla je danas u skupštini da podržava akciju srpskog člana Predsedništva BiH Milorada Dodika nakon preglasavanja u Predsedništvu i da se protivi politici preglasavanja.\nCvijanović je istakla značaj ustavnog mehanizma koji ima Narodna skupština Srpske koja može uvijek da poništi takvu odluku.\nOna je na posebnoj sednici Narodne skupštine naglasila da ne podržava inicijative koje bi trebalo da uguše bilo čiji važan infrasturkturni, ekonomski i privredni projekat, da je pri tome nije važno da li je to interes Hrvatske, već da je stvar principa da ne treba gušiti druge projekte, prenela je RTRS.\nNarodna skupština Srpske mora biti konačna instanca koja će se odrediti i podržati srpskog člana Predsedništva BiH svaki put o bilo kom pitanju, jer je on preglasan u Predsjedništvu BiH, s obzirom na to da smo ugroženi svaki put kada smo preglasani, poručila je Cvijanovićeva.\nPrema njenim rijecima, strateški je važno da srpski clan Predsjedništva, kada je preglasan, za svaku odluku mora dobiti zaštitu u Narodnoj skupštini.\nUvijek žalim kada politicke partije u Republici Srpskoj ne razumiju snagu mehanizama ustavne zaštite koju Srpska ima u svojim rukama, kao što je ovaj prema kojem svako preglasavanje srpskog clana u Predsedništvu BiH mi možemo u Narodnoj skupštini da poništimo, naglasila je Cvijanovićeva.\nOna je rekla da ne treba posmatrati da li se ovđe radi o hrvatskom interesu, već kako je BiH mnogo puta dokazala svoju nesposobnost da bude dobra prema svojim gradanima i prema svojim komšijama i da gradi dobre odnose.\nBiH je još jedno razmaženo derište koja je navikla da je svi tetoše i koja ne može pokazati kapacitete normalne države i u kojoj sve može postati problem, kao što je bio je i most Bratoljub, navela je predsednica RS.\nOna je dodala da je problematican i termin kada se osporava gradnja mosta, koja je pocela, obezbeđen je investitor, a iza tog projekta stoji EU.\nCvijanoviceva je rekla da je za nju strateški interes Srpske svaka stvar koja znaci napredak u Republici Srpskoj, kao što je most u Gradišci, svaki novi vrtic, put.\nU Vladi CG završen sastanak sa Đukanovićem\nMinistar pravde na udaru SDT zbog izjave o amnestiji\nPočasno crnogorsko držaljanstvo dobile kontroverzne, ali i ugledne…\nPisonero:Rezultati u vladavini prava pa zatvaranje poglavlja\nNa Bjelašnici skoro dva metra snega\nPočasno crnogorsko držaljanstvo dobile kontroverzne, ali i…\nObeležavanje 28 godina od stradanja Srba u Skelanima\nIde slon ulicom i zgazi mrava. Slon se izvini, a mrav će na to:\n- Ništa, ništa, moglo se i meni desiti.


Dejan A. Vasić (Foto Jelena Vasić)\nAdvokat Vasić ističe da je, produženjem zatvorske kazne za još dva meseca, Krstić sastavio punu godinu u pritvoru u Gnjilanu.\n„On je optužen da je izvršio ratni zločni prema civilnom stanovništvu, vezano za događaje u selu Nerodimlje kod Uroševca. Ja sam u istrazi, u onoj meri koju je tužilac dozvolio prisustvovao, upoznat sam sa optužbama koje mu se stavljaju na teret. Na osnovu svog dugodišnjeg iskustva, mogu reći da ga tužilac vrlo proizvoljno sumnjiči“, objašnjava on.\nVasić napominje da se zdravstvena situacija Zlatana Krstića stabilizovala, iako je imao problematičan period tokom početka epidemije koronavirusa.\n„Sada se (Krstić) oseća dobro i moći će da prati suđenje, za koje se nadam da treba uskoro da počne“, zaključio je advokat.\nTakođe, predesedavajući Sudskog veća posebnog odeljenja osnovnog suda u Prištini sudija Valjon Kurtaj produžio je na još dva meseca odluku o obaveznom javljanju u policijsku stanicu za Dragišu Markovića i Silvanu Arsović.


EU pokrece tvining projekat Jacanje kapaciteta Visokog saveta sudstva i Drzavnog veca tuzilaca\nEU pokrece tvining projekat “Jacanje kapaciteta Visokog saveta sudstva i Drzavnog veca tuzilaca”\n, 20. novembar 2015\nEvropska unija je pokrenula dvogodišnji tvining projekat vredan 2 miliona evra, kako bi omogućila prenos dobre prakse, iskustava i stručnog znanja između španskih i grčkih pravosudnih sistema i Visokog saveta sudstva i Državnog veća tužilaca Republike Srbije, a u skladu sa usaglašavanjem srpskih propisa sa pravnim tekovinama EU.\nCeremonija povodom obeležavanja početka projekta je održana u sredu 18. novembra u Palati Srbije, a govornici su bili šef Delegacije Evropske unije u Srbiji, Njegova ekselencija g. Majkl Devenport, Ambasador Španije u Srbiji, Njegova ekselencija g. Miguel Fuertes Suares, Ambasador Grčke u Srbiji, Njegova ekselencija g. Konstantinos Ikonomidis, predsednik Vrhovnog kasacionog suda i Visokog saveta sudstva Republike Srbije, g. Dragomir Milojević, zamenik Republičkog javnog tužioca i član Državnog veća tužilaca Republike Srbije, gđa Zorica Stojšić i pomoćnik ministra pravde u Vladi Republike Srbije, g. Čedomir Backović,.\nVisoki savet sudstva Republike Srbije (VSS) i Državno veće tužilaca (DVT) Republike Srbije su obrazovani 2009. godine kao ključni organi koji osiguravaju nezavisnost i samostalnost pravosuđa. Ovi organi su odgovorni za utvrđivanje ukupnog broja sudijskih pozicija, javnih tužilaca i zamenika javnih tužilaca, i imaju značajnu ulogu u njihovom izboru, upućivanju, napredovanju, udaljavanju i disciplinskim merama koje se tiču pomenutih pozicija. Takođe su odgovorni za upravljanje budžetom sudova i javnih tužilaštava, i trenutno su u procesu preuzimanja svih finansijskih nadležnosti s tim u vezi od Ministarstva pravde. Administrativne kancelarije ova dva organa su odgovorna za obavljanje stručnih, administrativnih i drugih poslova.\nKao što je navedeno u Nacionaloj strategiji za reformu pravosuđa (2013-2018), jedan od ključnih preduslova za uspešno funkcionisanje pravosuđa je kontinuirano unapređivanje kapaciteta VSS-a i DVT-a - kao organa koji garantuju nezavisnost i samostalnost sudova i sudija, kao i samostalnost javnih tužilaca i zamenika javnih tužilaca – kako bi se omogućio efikasan transfer njihovih nadležnosti, koje su im poverene Ustavom i zakonima na snazi.\nU skladu sa realnim potrebama da se nastavi jačanje institucionalnih i profesionalnih kapaciteta VSS-a i DVT-a, a u skladu sa strateškim smernicama datim u novousvojenoj Nacionalnoj strategiji za reformu pravosuđa (2013-2018), ovaj tvining projekat finansiran od strane EU je osmišljen da ojača ukupne kapacitete institucija korisnica, kako bi se isplanirale i sprovele neophodne reforme.\nOvaj projekat ima za cilj da doprinese napretku u oblasti organizacione strukture i poslovnih procedura VSS-a i DVT-a, koje su značajne za izvršavanje dužnosti ovih organa, kao i jačanju njihovih kapaciteta radi boljeg izvršavanja specifičnih administrativnih zadataka, kao što su strateško i budžetsko planiranje, upravljanje ljudskim resursima, upravljanje projektima i interna revizija. Projekat će takođe biti usmeren na jačanje kapaciteta ovih organa u poslovima vrednovanja i napredovanja sudija, javnih tužilaca i zamenika javnih tužilaca, na jačanje njihovih kapaciteta za sprovođenje disciplinskih postupaka, na aktivnosti u vezi sa Etičkim kodeksom, kao i na unapređivanje odnosa sa civilnim društvom.\nZa implementaciju projekta je odgovoran konzorcijum Glavnog tužilaštva Španije i Visokog saveta sudstva Španije u partnerstvu sa grčkim Ministarstvom pravde, transparentnosti i ljudskih prava. Tokom perioda od 24 meseca, stručnjaci iz Španije i Grčke, zajedno sa kolegama iz Visokog saveta sudstva i Državnog veća tužilaca Repulike Srbije će organizovati niz sastanaka, radionica, edukacija, konferencija i studijskih poseta.\nUgovorno telo ovog projekta je Sektor za ugovaranje i finansiranje programa iz sredstava EU (CFCU, Ministarstvo finansija), koji je odgovoran za poslove plaćanja, računovodstvo, praćenje i izveštavanje o implementaciji.


Kusturica završio film "Poslednji heroj" o bivšem urugvajskom predsedniku Muhiki - Avala Info\nKusturica završio film „Poslednji heroj“ o bivšem urugvajskom predsedniku Muhiki\nKOMŠIJE U STRAHU: U Trampovoj administraciji na visokim pozicijama – Srbin i Srpkinja!\nDanilović jedini kandidat za predsednika!\nJutros rano po urugvajskom vremenu, Emir Kusturica završio je snimanje filma „Poslednji heroj“ o bivšem urugvajskom predsedniku Pepeu Muhiki. Po mnogima, on je najsiromašniji predsednik na svetu, dok sam Pepe Muhiki tvrdi da je jedan od „najbogatijih“, jer poseduje onoliko koliko mu treba.\nPosle dvogodisnjeg rada na ovom filmu, Kusturica je vidno zadovoljan rekao da je impresioniran likom bivšeg predsednika Urugvaja, da je u njegovom karakteru otkrio tajnu kako izmedju posedovati i biti postoji velika razlika, a da je životna borba za ostvarivanje ideja socijalne pravde važnija od sticanja i bogaćenja što su, nažalost, ciljevi ka kojima teži većina stanovništva na planeti.\nPepe Muhika je lik koji je realizovao sve uzbudljive faze svog života: borio se oružjem protiv vojne hunte za oslobođenje, ležao u zatvoru 13. godina, ali na kraju i postao predsednik Urugvaja. Za vreme predsednikovanja nije uzeo nijednu platu, tih 450.000 dolara je poklonio sirotinji da izgrade sebi domove. Jedini predsednik od svih sklonih socijalizmu, uspeo je da po svom odlasku u penziju nametne socijalizam podređen novom vremenu i koji je pronašao sistemsko rešenje za opstanak pravednog socijalnog programa u Urugvaju! – prenosi Kusturica epizode iz života bivšeg, čuvenog urugvajskog predsednika.


Velika parašina se digla, ali i nekoliko tužbi, nakon što je kompanija "Epl" priznala kako namerno usporava rad nekih svojih modela telefona kako bi, tvrde oni, produžili njihovo trajanje i kvalitet rada. O ovome se dugo nagađalo, a zvanično priznanje ni malo nije pomoglo Epl već su samo izazvali gnev. Sada su izdali i zvanično saopštenje.\nPriznanje kompanije Epl da namerno usporava rad svojih telefona nije naišlo na odobravanje\n"Prvo i najbitnije, nismo nikada, niti ćemo ikada, uraditi bilo šta kako bi namerno skratili rok trajanja Epl proizvoda, ili stepen korisničkog iskustva kako bismo naveli korisnike da apgrejduju ili kupe nove uređaje. Naš cilj je uvek bio da pravimo uređaje koje naši korisnici vole, i bitan deo tog cilja je da pravimo ajfone koji traju što duže", stoji između ostalog u saopštenju.\nTužbe samo pljušte\nAfera sa baterijama\nUz to, oni dalje pišu o tome kako vremenom baterija slabi i tako dolazi do toga da se telefoni iznenada gase, što im je, kako tvrde bilo jedino bitno da preduprede. Zato su uz novi IOS 10.2.1 koji je izašao u januaru 2017. usporili performanse modela ajfon 6, ajfon 6Plus, ajfon 6 S, ajfon 6s Plus i ajfon SE. Isti apdjet i usporenje usledilo je tokom novembra i za modele ajfon 7 i ajfon 7 Plus. Iz Epla tvrde da je ovo promena samo trenutna i da čim korisnici zamene baterije, telefoni će raditi regularno.\nSmanjena cena baterije\nNakon loše reakcije korisnika koji su ljuti jer je ova promena urađena bez ikavog obaveštenja, a niko nije ni dobio opciju da bira želi li da mu telefon radi sporije, a duže, Epl je morao da smanji cenu zamenskih baterija. One su koštale 79 dolara, a sada koštaju 29.\nEpl umesto 79 dolara, zamenu baterije sada naplaćuje 29\nTeorija zavere je tačna\nUsled pritiska javnosti Epl će uz novi apdejt operativnog sistema obezbediti i novu funkciju koja će korisnika izveštavati u kom stanju mu je baterija i da li utiče na rad telefona, kao i da li je vreme da se zameni. Slaba uteha rekli bi mnogi...\nPriznanje koje je stiglo, tvrde korisnici, naročito u Americi, došlo je prekasno i oni planiraju da neiskrenost IT giganta naplate i na sudu. Protiv kompanije je podignuto za sada osam tužbi u Americi, a spremaju se i u Francuskoj i Izraelu.\nZvezda serije "Tvink Piks" koji se izlečio od korone snima u Srbiji: "Jedva sam čekao da dođem u Beograd", a onda otkrio: "Ako ne nakupite malo blata, niste ni živeli"


Dodik iz Budimpešte odgovorio na Komšićevo obraćanje u Njujorku: To je njegova privatna piča - Politika - Dnevni list Danas\nPočetna » Vesti » Politika » Dodik iz Budimpešte odgovorio na Komšićevo obraćanje u Njujorku: To je njegova privatna piča\n„To je sve privatna priča. Problem nastaje kad se on predstavlja u ime BiH i kada ga generalni sekretar prihvata“, rekao je Dodik novinarima u Budimpešti, gde je stigao na Demografsku konferenciju, preneli su mediji u BiH.\nKomentarišući Komšićevu izjavu da Dodik nije neophodan za funkcionisanje BiH, srpski član Predsedništva BiH je rekao da Komšić „može da kaže šta hoće, ali da Ustav BiH kaže da postoji Predsedništvo, koje čine tri člana i da postoji procedura“.\nDodik je još kazao da će generalni sekretar UN Antonio Gutereš (Guterres) jednog dana moći reći da je „umešan u raspad BiH“.\n„Jednog dana kada se bude pisala istorija, onda će se reći da je generalni sekretar UN-a primio u privatnu posetu čoveka, koji je klevetao druge u BiH i da je to doprinelo nerazumevanju, nepomirenju, nefunkcionisanju BiH i zato se ona raspala“, rekao je on.\nKomšić je u svom obraćanju u Generalnoj skupštini UN-a rekao da u BiH postoje brojne opasne politike kojima je cilj destabilizacija.\nNaveo je i da postoji „loš odnos suseda prema BiH i njihova stalna težnja ka delovima teritorije BiH“.\nBosna i HercegovinaMilorad DodikŽeljko KomšićBanjaluka\n6 reagovanja na “Dodik iz Budimpešte odgovorio na Komšićevo obraćanje u Njujorku: To je njegova privatna piča”\n22. septembra 2021. u 20.09\nJbg Festere,on je predsjedavajuci i on je u prilici da kaze.A sto ces.\n22. septembra 2021. u 22.58\nSamo Mile moze BiH izvuci iz krize i uvesti u Euroatlantske integracije… ovi drugi nisu sposobni…\n22. septembra 2021. u 23.36


Banca Intesa | Izgradnja nove upravne zgrade Banca Intesa\nPočetna O nama Izgradnja nove upravne zgrade Banca Intesa\nIzgradnja nove upravne zgrade Banca Intesa\nBanca Intesa ad Beograd planira izgradnju nove upravne zgrade u Beogradu kako bi objednila sve upravne celine i stvorila bolje uslove za dalje unapređenje poslovanja u Srbiji kao i pružanje doprinosa opštem boljitku celokupne drištvene zajednice. Investicija u novu upravnu zgradu predstavlja još jedan dokaz strateškog značaja tržišta Srbije za Intesa Sanpaolo grupu i potvrdu opredeljenja Grupacije da dugoročno razvija poslovanje u zemlji.\nOva savremena poslovna zgrada biće sagrađena na uglu Bulevara Mihajla Pupina i ulice Trešnjinog cveta. Koncipirana kao moderan poslovni objekat, projektovan u skladu sa najsavremenijim trendovima u arhitekturi, nova upravna zgrada Banca Intesa ad Beograd biće izgrađena po najvišim globalnim ekološkim standardima. Ovo opredeljenje je odraz odgovornog poslovanja i nastojanja Banke da kreira trajne vrednosti kako bi doprinela održivom razvoju zajednice u kojoj posluje. Banca Intesa veruje da ponašanje zasnovano na razmeni ideja sa renomiranim kompanijama na tržištu pospešuje kontinuirano poboljšanje međusobnih odnosa, osnažujući ih i stvarajući recipročnu vrednost kroz uspostavljanje saradnje zasnovane na poverenju, koja daje aktivnu ulogu dobavljačima.Uverena da jedan velik sistem kao što je Banca Intesa ad Beograd mora biti u stanju da odgovorno upravlja sa pozicije ugovarača, Banka garantuje široke mogućnosti kvalifikovanim dobavljačima da ponude saradnju Banci, u isto vreme uzimajući u obzir njihovu sposobnost usklađivanja sa kapacitetima i potrebama Banke.\nStoga, ukoliko Vaša kompanija ima bilo kakav predlog u vezi sa potencijalnom saradnjom sa Banca Intesa ad Beograd na Projektu izgradnje nove upravne zgrade, pozivamo Vas da nam, samo putem niže navedene e-mail adrese i isključivo na srpskom jeziku, dostavite sve informacije koje smatrate relevantnim za predloženu saradnju. Informacije poslate na bilo koji drugi način i na bilo kom drugom jeziku se neće smatrati zvaničnim i neće se uzeti u razmatranje.\nBanca Intesa ad Beograd i grupacija Intesa Sanpaolo će, u skladu sa svojim internim procedurama, iskoristiti ovako dobijene podatke kako bi formirale listu potencijalnih ponuđača za pružanje usluga izvođenja radova i na taj način dobile najkvalitetnije ponude. Banca Intesa ad Beograd će kontaktirati samo one kompanije za čijim uslugama postoji potreba, kao i kompanije koje poseduju odgovarajuće tehničke i finansijske kapacitete koje je utvrdila Banka.E-mail adresa putem koje možete dostaviti sve informacije:bancaintesa_hq_info@bancaintesa.rs Banca Intesa ad Beograd definiše svoje procedure za izbor dobavljača u skladu sa internim pravilima i merilima. Gore navedene informacije ne predstavljaju, niti će proizvesti bilo kakvu pravnu obavezu između Banca Intesa ad Beograd i ponuđača.


01:16: AM ponedeljak 4 jula, 2022\nIntervju Rukomet Sport\nPosted on 20. jula 2017. at 25. decembra 2017. by Ist Media\nBOR (IST Media, Aleksander Ilić) – Evropska rukometna federacija je objavila kalendar takmičenja za ženski “Čelendž” i “EHF” kup. Srbija će imati četiri predstavnika na ovim takmičenjima, a jedan od timova je i ŽRK Bor. O samom klubu i ostalim takmičenjima koja predstoje razgovarali smo sa Zoranom Barbulovićem, trenerom ovog kluba.\nIntervju vodio Aleksander Ilić\n– ŽRK Bor beleži odlične rezultate zbog kojih su Borani ponosni. Jel možete da ih nabrojite?\nPoslednjih je godina ŽRK“Bor-RTB“ osvajao titulu najboljeg kluba u Opštini. Priznanja su osvajanja na osnovu uspeha prve ekipe, ali i na osnovu rezultata u radu sa mlađim kategorijama. Prva ekipa je izborila status superligaša i u toj konkurenciji ove godine ostvarila najveći uspeh osvajanjem petog mesta i prvi put izborila pravo učešća u jednom od Evro kupova. Međutim, u klubu pored prve ekipe imamo i četiri selekcije mlađih kategorija sa preko 120 devojčica. Sve naše selekcije igraju i svoje lige, u njima ostvaruju sve bolje rezultate, što je dovelo do toga da imamo nekoliko reprezentativki u selekcijama Srbije. Ovi podaci govore da klub želi stabilnost u super ligi Srbije, ali i da želi da kroz posvećenost mlađim selekcijama što više devojčica trenira rukomet i da što veći broj zaigra za prvu ekipu.\nVeruje u svoje igračice: Barbulović\n-Kakve su trenutno aktivnosti u klubu, s obzirom da sledi evropsko takmičenje?\nSituacija u klubu je takva da su svi članovi uprave, treneri i igračice već „aktivni“ iako je trenutno pauza u trenažnom procesu. Aktivni su zbog predstojećeg prvenstva koje kreće u drugom delu septembra, ali i zbog žreba i učešća u Čelendž kupu. Oba takmičenja iziskuju veliku pripremu, dodatnu organizaciju, dodatne finansije. Potrebno je sastaviti i ekipu za narednu sezonu i zato za sve nas u klubu gotovo i da nema odmora. Imamo veliku obavezu da spremniji i bolji budemo na narednom prvenstvu, zato smo i svi maksimalno angažovani u svojim zadacima.\n-Nedavno se povredila Emilija Veljković, koja će zbog toga propustiti Evropsko prvenstvo? Kakav je zdravstveni bilten ostalih takmičarki?\nNažalost, povrede su sastavni deo sporta, pa tako ni naše igračice u klubu povrede nisu zaobišle. Prerhodno prvenstvo je bilo dugo, igrali smo čak 28 utakmica, što je iscrpelo igračice, pa samim tim izazvalo i niz lakših i težih povreda. Pored povreda i operacija naših „krila“, Milice Novaković i Emilije Veljković, povredu je na pripremama sa kadetskom reprezentacijom Srbije doživelo još jedno krilo iz našeg kluba, Aleksandra Simić. Sve će to dodatno otežati pripremu ekipe, pa zato moramo ovu pauzu da iskoristimo za što brži oporavak ovih i svih ostalih igračica.\n-Kakva su vaša očekivanja u takmičarskim izazovima koji vas očekuju u narednom periodu?\nOčekivanja svih nas u klubu su da, kao prvo, na pravi način organizujemo i odigramo utakmice koje nas čekaju u Čelendž kupu. Pošto je to naše prvo učešće u nekom od Evro kupova, želimo da ostane upamćeno samo po lepom, da što duže igramo u njemu, i da dostojno reprezentujemo naš klub i grad. U prvenstvu super lige želja je da se ponove prošlogodišnji rezultati, a to je da se borimo za sredinu ili čak i gornji deo tabele. Nezahvalno je sada bilo šta prognozirati jer još nismo sastavili ekipu, nisu to uradile ni ostale ekipe iz naše lige, a bitan faktor biće i tok oporavka naših igračica. Želimo da nastavimo „rastući“ trend u napredovanju naših mlađih selekcija, da i dalje igraju u svojim ligama, ali i da ostvare čak i bolje rezultate. U svakom slučaju, klub veoma ambiciozno ulazi u predstojeću sezonu, veliki ciljevi su pred nama, očekuje nas težak posao. Verujem da ćemo uspeti u našim ciljevima.\n“Aj na fucu tebra!” – turnir u malom fudbalu na Malom stadionu